BTC $ 60,776 ETH $ 3,970 XRP $ 1.09 BCH $ 620 EOS $ 4.62 DOGE $ 0.25\nAmerički startap Sparkswap završio je uspešnu rundu finansiranja kako bi stvorio decentralizovanu berzu baziranu na bitkoinu (BTC) Lightning Networku, navodi se u blogu objavljenom 8. aprila.\nPrema navodima osnivača Sparkswap-a, Trej Grifit, kompanija je prikupila 3,5 miliona dolara od investitora kao što su: Initialized Capital, Pantera Capital, Foundation Capital i Y Combinator.\nStartap namerava da kreira decentralizovanu berzu koja će biti zaštićena od hakovanja, dok će još uvek obrađivati transakcije na blokčeinu.\nSparkswap je počeo da testira svoj mainnet 2. januara 2019. godine, kojim upravlja bitkoinova Lightning mreža. Njegova osnovna tehnologija, atomic swap, omogućava korisnicima da trguju preko blokčeina i izvrše instant poravnanje transakcija.\nNakon inicijalne runde finansiranja, kompanija će otvoriti trgovanje na berzi. U beta fazi, transakcije će biti ograničene na BTC/LTC trgovinski par dok Sparkswap testira svoj softver.\nMeđutim, Grifit je naveo za The Block da kompanija razmišlja o omogućavanju trgovine za zkeš (ZEC) i itirijum (ETH).\nRanije ovog meseca, Radar, startap u čijem je vlasništvu decentralizovana menjačnica Radar Relay, je prikupio 10 miliona dolara prošle godine i najavio je da će uskoro objaviti nove alate za razvojne alate za Lightning Network. Cilj rešenja je da se novi korisnici uvedu u rešenje kripto-skalabilnosti, koje je razvijeno da obezbedi skoro besplatne i trenutne transakcije.\nKako je ranije izvestio Cointelegraph, kompanija Lightning Labs koja se bavila razvojem blokčeina najavila je da će u martu pustiti u rad novu funkcionalnost Lightning Network-a - Lightning Loop.


Užice za Kosmet - UžiceMedia\nNaslovna Društvo Užice za Kosmet\nUnija studentata Užica i Unija užičkih srednjoškolaca organizuju humanitarnu akciju „Užice za Kosmet“. Tokom trajanja, do 10. aprila, organizovaće više događaja, kako bi prikuili novac za potrebe građana u srpskim enklavama i manastirima na Kosmetu.\nVečeras, (26. mart) na programu je projekcija filma „Enklava“, Gorana Radovanovića, na Pedagoškom fakultetu. Početak projekcije zakazan je za 18 sati.\nPredviđen je dvodnevni turnir u malom fudbalu na igralištu „Sprajt“, humanitarna žurka u klubu Skala (27. marta) za studente i humanitarna žurka u GKC (31. marta) za srednjoškolce.\nNa svim dešavanjima tokom trajanja akcije biće postavljena kutija za donacije.\nSredstva koja budu prikupljena u humanitarnoj akciji biće utrošena za kupovinu osnovnih životnih namirnica i bele tehnike, koje će organizatori donirati najugroženijim žiteljima u srpskim enklavama i manastirima na jugu Kosmeta. Predviđeno je da od 20. do 22. aprila užički studenti i srednjoškolci obiđu preko 15 lokacija.\nDo sada je akciju podržalo više uspešnih firmi iz Užica i Beograda, navodi se u saopštenju Unije studentata Užica i Unije užičkih srednjoškolaca, koji pozivaju Užičane da se uključe u akciju i da ih podrže.\nPrethodni tekstUŽICE: U požaru izgoreli stanovi u potkrovlju zgrade\nSledeći tekstKozaci Rusije u Užicu


Finska, treći put za redom, najsrećnija zemlja sveta - Dijalog.net\nNaslovna Politika Finska, treći put za redom, najsrećnija zemlja sveta\nNjujork, 20. mart 2020. – Srbija je na 64. mestu “Svetske rang liste o sreći” koja obuhvata 156 zemalja, navodi se u izveštaju UN (World Happiness Report 2020), koji ne obuhvata i period od kada su preduzete vanredne mere zbog pandemije novog korona virusa.\nOd zemalja jugoistoka Evrope najsrećniji su Rumuni (47), slede Mađari (53), zatim Grci (77), Bugari (96) i Albanci (105).\nFinska je najsrećnija zemlja sveta treći uzastopni put, po izveštaju UN.\nFinska je ispred Danske i Švajcarske koje su druga i treća na listi “Svetskog izveštaja o sreći” za 2020. godinu, čije objavljivanje se podudara sa Svetskim danom sreće koji UN obeležavaju 20. marta.\nDve zemlje u ratu – Južni Sudan i Avganistan, na pretposlednjem i poslednjem su mestu liste 156 rangiranih zemalja.\nU osmom izveštaju, kao i u sedam prethodnih, nordijske zemlje su na vrhu liste. Među prvih deset su i Novi Zeland koji je osmi, a Austrija je deveta.\nNajsrećnije zemlje su one gde građani imaju osećaj pripadnosti, poverenja jednih u druge i gde se uzajamno cene, rekao je Džon Helivel, koautor izveštaja.\n“Podeljeno poverenje smanjuje opterećenje teškoća i prema tome nejednakost dobrobiti“, rekao je on.\nU sadašnjim okolnostima “najčešće objašnjenje je izgleda to da su ljudi prijatno iznenađeni spremnošću svojih suseda i svojih institucija da rade zajedno da bi se uzajamno pomogli“, rekli su autori izveštaja UN dodavši da strah, razočaranje i gnev preovladaju onda kada društveno tkivo zajednice nije čvrsto, prenosi Euractiv.\nPrethodno Postignuta saglasnost da Lajčak bude specijalni predstavnik EU\nSledeće Izabrane pesme Saše Jelenkovića u izdanju Arhipelaga\nTop Tags lokalna samouprava Evropska komisija istraživanje Vlada Republike Srbije Pravosuđe evropske integracije konkurs Srbija i Evropska unija vladavina prava OCD mladi Društvo Civilno društvo mediji Evropska unija


Glavni cilj digitalizacije u poljoprivredi povećanje prinosa i optimizacija procesa | Biznis.rs\nUpotreba najmodernije tehnologije u agraru\nGlavni cilj digitalizacije u poljoprivredi povećanje prinosa i optimizacija procesa\n4.11.2021 18:55 Autor: Stanislav Stanišić 1\nDigitalizacija je involvirana u sve segmente društva i privrede, a potencijali primene informacionih tehnologija u poljoprivredi su u najvećoj meri još uvek neiskorišćeni. Spajanjem...\nDigitalizacija je involvirana u sve segmente društva i privrede, a potencijali primene informacionih tehnologija u poljoprivredi su u najvećoj meri još uvek neiskorišćeni.\nSpajanjem informacionih tehnologija i poljoprivrede novosadski Institut Biosens, čiji je osnivač AP Vojvodina, kao jedna od značajnih istraživačkih institucija u Evropi i regionalni lider procesa digitalizacije, nastoji da podigne srpski agrar na jedan viši nivo. Naučne grupe, među kojima su one za bioarheologiju, nanoelektroniku i mikroelektroniku, biosisteme, robotiku i mehanotroniku, konstantno rade na novim rešenjima u okviru ovog instituta.\nI kompanije koje posluju u agrarnom sektoru intenzivno rade na digitalizaciji svog poslovanja.\n„Nosioci digitalizacije su ljudi, pa je iz tog razloga MK Group pokrenula program „Digitalni agronom“ sa ciljem da se našim talentima pruži mogućnost da se upoznaju sa najmodernijom tehnologijom u poljoprivredi, ali i da kroz obuku upravljanja projektima, poslovnim procesima i finansijskim menadžmentom, unaprede agronomska znanja i menadžerske veštine“, kaže za Biznis.rs Miloš Mijović, direktor kompanije MK Agriculture koja je u sastavu MK Group.\nMijović naglašava da su na praktičnim radionicama polaznici unapređivali veštine korišćenja programa koji su neophodni u radu digitalnom agronomu, poput upotrebe bespilotnih traktora, kao i praćenja useva uz pomoć satelita kroz prognozirani rast, razvoj i prinos.\nMK Group je u prethodnom periodu postigla zavidne rezultate po pitanju precizne poljoprivrede i digitalizacije.\n„Tome je prevashodno doprinela konsolidacija i optimizacija zemljišta na kome MK Group zasniva proizvodnju. Strateškom odlukom smo se fokusirali na zemljište prve klase koje je grupisano, što je omogućilo jednostavniju organizaciju proizvodnje i jednostavniju digitalizaciju agrara. Zajednički cilj projekata digitalizacije je povećanje prinosa i optimizacija procesa“, objašnjava Mijović.\nOn ističe da u ratarskoj proizvodnji implementiraju najsavremenija rešenja, kao što su autopilot navigacije u traktorima, meteo stanice sa senzorima koji prate vlažnost, temperaturu i ostale parametre koji su važni za obradu zemljišta i koje se daljinski očitavaju.\n„Uz varijabilno đubrenje koje primenjujemo, ove godine smo po prvi put realizovali i varijabilnu setvu u cilju optimizacije troškova sa jedne, a maksimizacije prinosa sa druge strane. U ovakim projektima ukrštamo senzorske i informacione tehnologije sa višegodišnjim iskustvom agronoma, kako bismo primenili tačno određene količine repromaterijala u zavisnosti od lokacije i uskladili gajenje useva sa produktivnošću zona na parceli. U govedarstvu radimo na uvođenju robota za mužu, a sve ove inovacije za cilj imaju dolazak do optimalnog modela za postizanje najboljih rezultata u proizvodnji“, precizira Mijović.\nOn objašnjava da se parcele snimaju dronom, korišćenjem veštačke inteligencije snimci se potom pretvaraju u informacije o površinama i kulturama, što omogućava analize i projekcije prinosa sa najvišim mogućim nivoom tačnosti primenom mašinskog učenja.\nCene hrane na desetogodišnjem maksimimu\nSporazum o organskoj proizvodnji jača tržišta Srbije i Republike Srpske\nNovi podsticaji za poljoprivrednike i veći agrarni budžet\n„Prvi u Evropi smo implementirali SAP Hanu, najnovije tehnološko rešenje koje omogućava maksimalnu mobilnost u poljoprivredi. Sa modulima koje smo razvili: Z-aga – kojom obrađujemo kompletnu poljoprivrednu proizvodnju, i Z-vaga – čija primena prevazilazi agrar i kroz koju povezujemo vaganje i magacinski prostor, mislim da sa pravom možemo da kažemo da smo kreirali vrhunsku digitalnu platformu koju od nas na korišćenje traže veliki igrači domaće i svetske poljoprivrede“, zaključuje Mijović.\nNaravno, i druge kompanije prepoznaju prednosti novih tehnologija i njihove primene, pa je tako Delta Agrar već sproveo integrativni model kooperacije i digitalizacije poljoprivrednog sektora, radi unapređenja konkurentnosti Delta Agrara i individualnih poljoprivrednih proizvođača na domaćem i inostranom tržištu.\nUveden je najsavremeniji softver za praćenje parametara proizvodnje i kretanja robe, AkoLogic. Krajnji cilj je bio unapređenje izveštavanja za svako gazdinstvo pojedinačno, zbirno po artiklima i količinama. Pomenuto softversko rešenje olakšava proces sertifikacije i resertifikacije i prepoznato je kao pouzdan alat od strane međunarodnih ritejlera. Ovaj softver omogućava i lakše praćenje količina koje pristižu od proizvođača iz različitih delova Srbije u realnom vremenu.\nDigitalizacija Državne revizorske institucije omogućiće bolji nadzor nad…\nNedostatak elementarne elrktronske pismenosti pre svega treba da se prevazidje


Kompanija Montenomaks C&L osnovana je 1999. godine, a njen se razvoj kretao ka povezivanju procesa i postizanju međunarodnih standarda kvaliteta u pružanju usluga špedicije i logistike.\nInvesticijom u moderan Distributivno logistički centar 2011. godine i implementacijom komunikacionog sistema za upravljanje, omogućena je integracija i prilagodljivost logističkih usluga specifičnim potrebama korisnika.\nGodine 2017. Montenomaks je postao dio Nelt Grupe, sistema koji uspješno posluje na 11 tržišta, u Evropi i Africi. To je je dodatno ojačalo poziciju kompanije na domaćem i otvorilo mogućnost za širenje na inostranom tržištu, prvenstveno tržištima zemalja u regionu.\nO bezbijednosti i kvalitetu robe brine tim od 140 odgovornih i stručnih ljudi, koji svojom efikasnošću i energijom Montenomaks čine pouzdanim partnerom na regionalnom trzištu.


Kežman: "Nije vreme za priču o Juventusu" - Sportske.net\nKežman: "Nije vreme za priču o Juventusu"\nBivši srpski fudbaler, sada obavlja posao fudbalskog agenta, a obratio se medijima po pitanju svog najboljeg klijenta.\nVidal završio sa Bajernom!PSŽ menja trenera, Alegri je favorit?Juventus odustao od Nemca u januaruTri ponude za Pirla, već odabrao?Nova povreda, Juve u panici, bez njega ne mogu!\nMateja Kežman je u poslednje vreme u medijima isključivo zbog svog klijenta, veziste Lacija Sergeja Milinković-Savića.\nPopularni "SMS" je oduševio Evropu svojim partijama u dresu "Nebeskoplavih", videlo se još na Svetskom prvenstvu na Novom Zelandu za U20 selekcije, da je u pitanju veliki talenat, što je Milinković-Savić kroz igre u italijanskoj prestonici i dokazai.\n"Zlatni orlić" sada važi za jednog od najtalentovanijih veznih fudbalera na planeti, za njegove usluge zainteresovani su najbolji i najbogatiji evropski klubovi.\nDanas je "SMS" debitovao i u reprezentaciji Srbije, koja je slavila protiv Kine sa 0:2, više o tom susretu u nastavku.\nItalijankim medijima se u međuvremenu obratio i Kežman, koji je govorio o interesovanju Juventusa za njegovog najcenjenijeg klijenta.\n"Toliko je glasina oko nas i svaki dan je drugačiji. Ipak, nije vreme da pričamo o transferu. Lacio ima fantastičnu sezonu, možda i najbolju u istoriji i oni su jedino na to fokusirani", izjavio je Kežman.


Pozitivno mišljenje o pregovaračkoj poziciji\nHome / Ekologija / Pozitivno mišljenje o pregovaračkoj poziciji\n13. Januara 2020. AdminLeave a Comment on Pozitivno mišljenje o pregovaračkoj poziciji\nOdbor za zaštitu životne sredine Narodne skupštine, na 26. sednici održanoj 13. januara 2020. godine kojoj je predsedavala Maja Gojković, predsednik Narodne skupštine i Odbora za zaštitu životne sredine, razmotrio je i dao pozitivno mišljenje na Pregovaračku poziciju Republike Srbije za Međuvladinu konferenciju o pristupanju Republike Srbije Evropskoj uniji za poglavlje 27 – Životna sredina i klimatske promene.\n„Pregovaračka pozicija za Poglavlje 27 je veoma kompleksan dokument na čijoj izradi se radilo više od dve godine, a bilo je uključeno 28 institucija i oko 150 ljudi. Tokom izrade, Pregovaračka pozicija je komunicirana sa svim zainteresovanim stranama, i to predstavnicima lokalnih samouprava, industrije i nevladinih organizacija“, istakao je ministar zaštite životne sredine Goran Trivan.\n„Takođe, Pregovaračka pozicija je prošla samo dva kruga neformalnih konsultacija sa Evropskom komisijom, i tom prilikom Evropska komisija je pokazala veliko zadovoljstvo u vezi sa spremnošću Srbije za ovo poglavlje. Pri tom, Srbija je jedina zemlja u regionu koja nije dobila uslove za otvaranje Poglavlja 27. Osim teksta Pregovaračke pozicije, koja detaljno opisuje status i planove implementacije, pomenuti dokument sadrži i 14 strateških dokumenata i to: Specifične planove implementacije za propise iz oblasti upravljanja otpadom i vodama koji zahtevaju velika finansijska ulaganja, Specifični plan implementacije za Direktivu o industrijskim emisijama, Višegodišnji investicioni i finansijski plan, Akcioni plan za razvoj administrativnih kapaciteta i Obrazloženje zahteva za izmenu biogeografskih regiona na teritoriji Republike Srbije, kao i obrazloženje zahteva za izmenom Aneksa Direktive EU o staništima i pticama, predstavljenim kroz anekse koji obrazlažu prelazne periode za svaki od EU propisa koji u narednom periodu za implementaciju zahtevaju velika finansijska ulaganja.\nVisoki troškovi i ograničeno raspoloživo finansiranje, što se uglavnom odnosi na javni sektor, glavni su razlozi prelaznih perioda za većinu direktiva za upravljanje otpadom i vodama. Ulaganja u sektor voda i sektor otpada mogu dostići oko 7,5 milijardi evra. Predviđeno je da se takve investicije finansiraju iz fondova EU (64%), državnog (18%) i lokalnog (4%) budžeta i fondova i zajmova (14%). Takođe se predviđa da će privatni sektor doprineti finansiranju projekata, naročito u sektoru upravljanja otpadom. Direktiva o industrijskim emisijama (DIE) podrazumeva visoke finansijske zahteve uglavnom za privatni sektor. Od ukupno 227 postrojenja iz Aneksa I Direktive o industrijskim emisijama koje trenutno postoje u Srbiji, produženi period implementacije je potreban za 68 postrojenja, uključujući 19 postrojenja koja trenutno ne rade jer su iz finansijskih razloga pod posebnom upravom. Ukupan iznos investicija potreban za ta postrojenja za postizanje potpune usklađenosti sa Direktivom o industrijskim emisijama je oko 1,3 milijarde evra.\nPregovaračka grupa i Ministarstvo zaštite životne sredine su u okviru Akcionog plana za razvoj administrativnih kapaciteta u oblasti životne sredine identifikovali potrebu zapošljavanja oko 1450 radnika u svim institucijama na svim nivoima koje se bave životnom sredinom.\nNakon realnog uvida u stanje u ovoj oblasti, identifikovano je 19 propisa EU za koje je potrebno tražiti prelazni period, imajući u vidu upravo visoke troškove sprovođenja, dodatno vreme da se sistem uspostavi kao i neophodnost jačanja administrativnih kapaciteta. Svesni smo da je to naša potreba i da je to mnogo više i zahtevnije nego što su ostale zemlje dobile, ali smo isto tako svesni situacije u kojoj se naša privreda i društvo nalaze.\nPregovaračka grupa je imala zadatak da identifikuje potrebne prelazne periode i da obrazloži potrebe upravo kroz pomenuta dokumenta što je i urađeno a na pregovarače u ovoj oblasti će u narednom periodu „pasti teret“ samih pregovora i postizanja dogovora oko predloženih potreba.\nPregovaračka grupa i Ministarstvo zaštite životne sredine kako vodeća institucija su pokazali da imaju stratešku viziju u ovoj oblasti i da tačno znaju koji se koraci od Srbije očekuju kako bi se u narednom periodu poboljšalo stanje u životnoj sredini i u krajnjoj liniji ispunili zahtevi Evropske unije u ovom poglavlju. Ovaj rad je primećen i visoko ocenjen i u Evropskoj uniji i u zemljama donatorima, pogotovo u Švedskoj, koja je značajno pomagala i dalje pomaže u radu, kao najveći bilateralni donator u oblasti životne sredine.\nBiće nam zadovoljstvo da svoje iskustvo podelimo sa susedima, kako što smo i mi lekcije učili od zemalja koje su već pristupile Evropskoj uniji,“ naglasio je ministar Trivan i dodao da su priprema za pregovore i razvoj Pregovaračke pozicije neophodan deo procesa pridruživanja EU ali ne i krajnji cilj.\nNajvažnije je to što koristeći regulatorno iskustvo iz EU možemo bolje da upravljamo raznim ekološkim problemima ovde u Srbiji. EU je razvila niz alata za obezbeđivanje dobrog kvaliteta vazduha, čistih voda, visoku stopu reciklaže otpada i upravljanje industrijskim zagađenjem. Srbija se susreće sa problemom kvaliteta vazduha u Beogradu i drugim gradovima. Svi želimo – ali ovde nema kratkoročnih rešenja – da što pre promenimo situaciju. Moramo unaprediti postojeće sisteme nadgledanja koji će omogućiti bolju procenu stanja i uticaja na kvalitet vazduha. Moramo težiti čistijem transportu, manje zagađujućim industrijama, korištenju goriva visokog kvaliteta, promeni ponašanja i održivim sistemima grejanja domaćinstava. EU je razvila sisteme zahteva – od praćenja do upravljanja kvalitetom vazduha kroz različite instrumente i želimo da ubrzamo njihovu primenu.\nUpravo na ovaj način Pregovaračka pozicija dobija primenu i u praksi i obezbeđuje bolje životne uslove naših građana.\nPristupanje EU pruža dobru priliku za Srbiju da poboljša standarde zaštite životne sredine koji su od suštinskog značaja za poboljšani kvalitet života građana Srbije i ubrzavanjem procesa pregovora težimo ostvarivanju tih ciljeva.\nAktivnosti koje imaju za cilj postizanje ekoloških standarda EU odražavaju ambiciju Srbije da životna sredina garantuje zdravlje, sigurnost i bolji kvalitet života njenih građana, jer zagađenje ima ozbiljne zdravstvene posledice. Sprovođenje EU regulative i Poglavlje 27 imaju za cilj da zaštite građane od ekoloških rizika po zdravlje,“ zaključio je ministar Trivan.


Rusija zahteva: Amerika da obustavi okupaciju El Tanfa - 23.10.2019, Sputnik Srbija\nMoskva zahteva od Vašingtona da napusti region gde se nalazi vojna baza „El Tanf“ na jugu Sirije, izjavio je zamenik ministra inostranih poslova Rusije Sergej... 23.10.2019, Sputnik Srbija\nturska vojna operacija „izvor mira“ u siriji, rusija, svet, vesti, el tanf\n© Foto : Staff Sgt. Jacob ConnorAmerički vojnici u oblasti El Tanfa u Siriji\nKako je rekao, američke snage se tamo nalaze nezakonito i blokiraju put koji povezuje Irak sa Sirijom.\nVeršinjin je ocenio i da je vojno prisustvo Amerikanaca u tom delu Sirije — okupacija.\nOn je takođe rekao i da celokupna provincija Idlib mora biti vraćena pod kontrolu Damaska, ali da se to uradi tako da ne stradaju građani.\n„Civili nipošto ne smeju da stradaju, ali ujedno ne sme se ni dozvoliti da teroristi civile drže kao taoce. To se tiče i ’El Tanfa‘“, naglasio je.\nVeršinjin je, komentarišući predlog ministarke odbrane Nemačke Anegret Kramp Karenbauer, rekao i da Rusija ne vidi više potrebu za tim da se na severoistoku Sirije formira bezbednosna zona pod međunarodnom kontrolom, jer je dogovorom Turske i Rusije u Sočiju to rešeno.


TAJNA AMERIČKOG PAKETA ZA KOSOVO: Stolica u UN prikrivena između tačaka | Vesti Dana\nNovi američki „paket za Kosovo“, koji bi na stolu pred srpskim zvaničnicima mogao da se nađe već u sredu, kada u Beograd stigne Ves Mičel, izaslanik Donalda Trampa, staviće Srbiju i predsednika Aleksandra Vučića u vrlo delikatan položaj: kako pomeriti rešavanje kosovskog pitanja sa mrtve tačke, a izbeći potencijalne skrivene zamke Vašingtona i stavljanje pred izbor – SAD ili Rusija.\nSedište UN (Foto: Pixabay)\nŠef diplomatije Ivica Dačić kaže, da je dolazak Mičela vrlo bitan i da je to prva poseta tako visokog zvaničnika iz nove vašingtonske administracije. On kaže da je već imao prilike da se sretne sa Mičelom i da su prvi utisci pozitivni:\n– Moramo da iskoristimo kontakte sa ljudima iz Trampove vlasti, jer je opšte poznato da nam administracija koju je personifikovala dinastija Klinton nije bila naklonjena.\nMilovan Drecun, predsednik skupštinskog Odbora za KiM, kaže da se u predlozima koji se navode u „amesričkom dokumentu“ Srbiji zapravo ne nudi ništa novo i ne obećava ništa konkretno. On upozorava na opasnost i da se iza svega krije pokušaj da se opredelimo za jednu stranu u geopolitičkom ratu između SAD i Rusije:\n– Pred Srbijom su teški dani. Mi imamo naš put ka EU, ali to ne znači da ćemo se odreći KiM. Čini mi se da nam sada Vašington traži da pristanemo da Priština uđe u UN i tako se odreknemo Kosova, a zauzvrat nam ne nudi ništa. Takođe, ni ponuda o širokim izvršnim ovlašćenjima ZSO nije nova, jer je to već predviđeno sporazumom koji je potpisan još pre pet godina, a Priština uporno blokira njegovo sprovođenje. Mnogo iskreniji pristup Amerike bio bi da konačno natera Prištinu da sedne za sto i počne sa formiranjem ZSO.\nNa potencijalne zamke nove američke ponude upozorava i politički analitičar Dragomir Anđelković. On smatra da, pre svega, treba isterati na čistac da li predlog da Srbija odblokira članstvo Prištine u međunarodnim organizacijama podrazumeva i UN:\n– U tom slučaju, predlog je neprihvatljiv i predstavljao bi najobičniju fatamorganu – obećanje članstva u EU, za koju se ne zna ni da li će opstati, ukoliko se odreknemo Kosova.\nAmerička ponuda, kaže nam Dragan Đukanović, profesor sa Fakulteta političkih nauka, počiva na onome za šta se SAD zalažu već više od deceniju:\n– Ponudu treba razmotriti ozbiljno i videti kako da Srbija, pre svega za Srbe na KiM, izvuče maksimum. Značajno je što su se SAD aktivirale da se konačno pokrene priča oko ZSO, za Srbiju najvažnije tačke iz Briselskog sporazuma, koja je pet godina od potpisivanja mrtvo slovo na papiru.\nPovodom američkog predloga u četiri tačke, direktor Kancelarije za Kosovo i Metohiju Marko Đurić poručio je u nedelju da ne želi da komentariše planove Stejt departmenta i da „Srbija ima svoj paket za KiM“.\nRUSKI MAJOR U SIRIJI: Počeo je masakr između terorističkih grupa, ratuju svi protiv svih!


Mihajlović: Pedeset prioriteta za investicije u energetiku | SEEbiz.eu\nObjavljeno: 10.10.2012 / 12:35\nBEOGRAD - Ministarka energetike i ekologije Zorana Mihajlović najavila je danas da će za pet do sedam dana biti predstavljena lista 50 prioriteta Srbije za investicije u energetiku.\nTo ce biti predstavljeno potencijalnim investitorima, rekla je ona nakon otvaranja Sajma energetike i ekologije, kome je prisustvovao i predsednik Skupštine Srbije Nebojša Stefanović.\nMihajlović je istakla da je energetika pokretač razvoja zemlje i da Srbija treba da prestane da bude zemlja koja uvozi energiju i ima problema sa energetskom bezbednošću. Cilj nam je da budemo konkurentni, poručila je ministarka koja je obišla štandove brojnih kompanija, poželela uspešno sklapanje poslova, a "Srbijagasu" da smanji dugovanja.\nMinistarka je podsetila da je prvi put posle 12 godina EPS uvezao struju iz Republike Srpske, učešćen na tenderu i time obezbedio 70 odsto potrebnog uvoza. Ona je ukazala da je na taj način kupljena struja 20 odsto jeftinija od struje koja se interventno uvozi, ili koja se uvozila u februaru ove godine.\nMihajlović je istakla da ukoliko bude potrebe da se struja uvozi do kraja godine, to će biti učinjeno na javnom tenderu.\nTagovi: Zorana Mihajlović, Elektroprivreda Srbije, Elektroprivreda RS, energetika, Vlada Srbije


Žepče podržava mlade preduzetnike sa 30.000 KM – Otvoren poziv za realizaciju startap ideja – Vaš obnovljivi izvor informacija – Energis\nŽepče podržava mlade preduzetnike sa 30.000 KM – Otvoren poziv za realizaciju startap ideja\nOpćina Žepče raspisala je javni poziv za dodjelu grantova za “Podršku realizaciji startap ideja mladih”, koja će se finansirati iz zajedničkih sredstava Fondacije Helvetas -Moja budućnost i Općine Žepče. Ilustracija (Foto: Mila Supinskaya Glashchenko/shutterstock.com) Realizacija programa treba doprinijeti povećanju broja novoosnovanih privrednih subjekata, kao i povećanju broja zaposlenih kroz samozapošljavanje. Kako se navodi u pozivu\nOpćina Žepče raspisala je javni poziv za dodjelu grantova za “Podršku realizaciji startap ideja mladih”, koja će se finansirati iz zajedničkih sredstava Fondacije Helvetas -Moja budućnost i Općine Žepče.\nRealizacija programa treba doprinijeti povećanju broja novoosnovanih privrednih subjekata, kao i povećanju broja zaposlenih kroz samozapošljavanje.\nKako se navodi u pozivu prijave mogu podnijeti punoljetne osobe do 35 godina starosti, koje su nezaposlene (nalaze se na evidenciji nezaposlenih osoba Biroa rada Žepče), imaju prebivalište u općini Žepče i namjeravaju registrirati privrednu djelatnost na području Općine Žepče.\nProgram “Podrška realizaciji startap ideja mladih u Općini Žepče” predviđa ukupna sredstva u ukupnom iznosu od 30.000 KM.\nNajviši iznos pojedinačno dodijeljene potpore po korisniku iznosi 5.000 KM.\nRok za podnošenje prijava je do 12. apila, a više o načinu prijavljivanja možete pogledati OVDJE.


Izložba „Stolice: vekovi trajanja“, Beograd, od 06. novembra 2016. godine do 31. januara 2017. godine | Turistička organizacija Srbije\nIzložba traje od 06. novembra 2016. godine do31. januara 2017. godine. Svečano otvaranje izložbe je u nedelju, 06. novembra u 19:00 časova, a izložbu otvara Vladan Vukosavljević, ministar kulture i informisanja Republike Srbije.\nNa postavci izložbe i u pratećem katalogu,prikazan je deo kolekcija nameštaja za sedenje Odseka za stilski nameštaj Muzeja primenjene umetnosti, koji broji 63 kataloške jedinice i 80 predmeta (stolica, naslonjača, fotelja i taburea). Najstariji predmet kolekcije, takozvana Dante stolica, potiče iz XVI veka, a najmlađi predmet kolekcije izveden je krajem prve decenije XX veka, po nacrtu Dragutina Inkiostrija Medenjaka. Približno u isto vreme, 1908, dizajnirana je stolica Hansa Gintera Rajnštajna (Hans Gunter Reinstein, 1880–1938) koja anticipira razvoj nameštaja za sedenje budućih vekova. Osim dva primerka, kolekcija je u celini srednjoevropske i zapadnoevropske provenijencije. Najstariji prikazani eksponat podudara se sa vekom koji označava vreme početka promene svesti u prihvatanju prava svih na svoju vrstu stolice, dok je najmlađi eksponat kolekcije predstavnik vremena kada je to pravo postalo uobičajena realnost.\nMilan Andrić, konzervator za drvo, i Marija Labudović, konzervatorka za tekstil,svojim stručnim umećem doprineli su da predmeti, barem donekle, povrate svoj stari sjaj.\nPrilikom davanja stručnog suda o stilsko-morfološkoj vrednostiKolekcije nameštaja za pojedinačno sedenje Odseka za stilski nameštaj Muzeja primenjene umetnosti, neophodno je uzeti u obzir „mladost” Muzeja i istorijske prilike na tlu današnje Republike Srbije, od antike do savremenog doba. Kasni početak ekonomskog razvoja, tek krajem XIX veka, siromašni i slabo obrazovani građani, kao i učestala ratna razaranja uzrokovali su nepostojanje naručilaca koji bi podstakli nabavku i proizvodnju luksuznog nameštaja. Zato se može zaključiti da je Muzej, tokom 66 godina svog postojanja, uprkos nepovoljnim okolnostima, sakupio vrednu i značajnu kolekciju stolica i naslonjača, koje verno odražavaju sredinu u kojoj su imale upotrebnu funkciju.


MUNDIJAL U BEOGRADU OD 6. DO 14. APRILA Naša zemlja će svedočiti stvaranju nekih novih zvezda, poput Ronalda i Mesija\nSvetsko školsko prvenstvo u fudbalu održaće se u Beogradu od 6. do 14. aprila, na osam terena u glavnom gradu i dva u Sportskom centru FSS u Staroj Pazovi, uz više od 1.000 učesnika.\n- Sigurno je da su među njima naslednici Kristijana Ronalda i Lionela Mesija, ali i Saše Ilića i Dragana Stojkovića Piksija. Potrudićemo se, kao i uvek do sada, da budemo sjajni domaćini. Ulaz na sve utakmice je besplatan - izjavio je generalni sekretar Saveza za školski sport Srbije Uroš Savić.\n- Ovo je još jedna u nizu potvrda da radimo odlično. Biće nam čast da ugostimo najbolje svetske ekipe i dugo se pripremamo za ovaj dogadjaj. Uz veliki broj utakmica koje će se održati na čak 10 terena, klinci će imati i priliku da upoznaju glavni grad Srbije. Na Kalemegdanu ćemo imati organizaciju Kulturnog dana, gde će se predstaviti sve zemlje učesnice i to svako na svoj tradicionalni način. Veliku zahvalnost u finansijskoj pomoći oko SP dugujemo državi Srbiji, Ministarstvu omladine i sporta, gradu Beogradu i gradskom sekretarijatu za sport i omladinu - istakao je predsednik Saveza za školski sport Željko Tanasković.\nMundijal za školarce,\nKopa Amerika: Čile i Ekvador otvaraju, u grupi Brazil i Kolumbija\nU čileanskom gradu Vina Del Mar izvučene su grupe za Kopa Ameriku, kontinentalno takmičenje južnoameričkih reprezentacija u fudbalu.


06.04.2019 u 18:00\nArheologija blokira Kineze u Pireju\nOd našeg dopisnika Atina – Odluka da se gotovo celo područje Pireja proglasi arheološkom zonom dovela je u pitanje 600 miliona evra investicija kineske kompanije „Kosko” u obnovu i modernizaciju Luke Pirej. Ovakva mogućnost je u nekoliko navrata nagoveštavana, ali je procena bila da će Centralni arheološki savet dobro izvagati argumente „za” i „protiv” pre nego što donese konačnu odluku. Po svemu sudeći, presudno za najnoviju odluku Centralnog arheološkog saveta bilo je odbijanje kineske kompanije „Kosko” da razbije na delove generalni plan investicije od 600 miliona evra predviđen za modernizaciju putničke luke za kruzere, izgradnju pratećih objekata, hotela, tržnog centra i parkinga i da realizuju samo investicije na lokacijama koje Centralni arheološki savet odobri. Predstavnici\n05.04.2019 u 14:35\nPredstavnici SzS sklonili zaštitnu ogradu u Kolarčevoj\nPredstavnici Saveza za Srbiju (SzS) uklonili su danas ponovo zaštitnu ogradu u Kolarčevoj ulici. Predsednik opštine Stari grad i član SzS Marko Bastać rekao je da su tu da ponovo „oslobode Kolarčevu ulicu”, čije zatvaranje, tvrdi on, nema veze sa aktuelnim radovima na Trgu Republike. „Grad Beograd od opštine Stari grad pokušava da napravi zabranjenu opštinu. Zatvorili su sve ulice na Topličinom vencu, Trgu Republike, a od 1. maja počeće rekonstrukcija Ulice cara Dušana. To je jasan pokazatelj da žele da izoluju ovu opštinu, da žele centar grada da ukradu i prebace na drugu lokaciju”, istakao je on, prenosi Tanjug. Dodaje da su juče o tome pokušali da razgovaraju sa gradonačelnikom Beograda, ali nisu uspeli. Sa Bastaćem je bio i predstavnik Dveri Jugoslav Kiprijanović koji je\n19.02.2019 u 17:47\nU Knez Mihailovoj ulici u toku su radovi na popravci granitnih ploča, za šta je grad izdvojio 3,1 milion dinara, izjavio je zamenik gradonačelnika Goran Vesić. Radovi su počeli 6. februara, čim su vremenski uslovi to dozvolili, i trajaće oko 30 dana. Ploče će biti popravljene, one koje nisu bile biće stabilizovane, kako bi glavna gradska štrafta mogla neometano da se koristi, rekao je Vesić za Tanjug. On je pojasnio da problem sa pločama u Knez Mihailovoj nastaje zbog automobila koji ulaze u tu ulicu i dodao da će problema biti dok god automobili budu ulazili što se, kaže, dešavalo i na Trgu Nikole Pašića i u nekim drugim zonama. Zato se sada postavlja sistem potapajućih stubića, koji će biti uvezani optičkim kablovima, kako bi se sprečio ulazak automobila u pešačku zonu,\nNa budućoj tramvajskoj pruzi preko Mosta na Adi i severnih i južnih petlji, koja će biti ukupno duga 2.700 metara, do sada je zavareno oko 1.300 metara koloseka. Kako ukazuju u Direkciji za građevinsko zemljište, polaganje i zavarivanje šina, uz ispitivanje varova i postavljanje propratnih elemenata gornjeg stroja, počelo je posle izrade betonske podloge. – Stubovi kontaktne mreže i vod za kontaktno pojačanje postavljeni su na celoj trasi. Trenutno se postavljaju kontaktni provodnici i uređaji za automatsko zatezanje na stubovima kontaktne mreže. Veliki i zahtevni građevinski radovi, koji moraju da prethode polaganju šina, odvijaju se na mostu preko Topčiderske reke i nadvožnjaku iznad železničke pruge i Bulevara vojvode Mišića. Posle uklanjanja\nPolovina radova na tunelu „Čortanovci” već završena\nBrza pruga Beograd–Budimpešta, na delu između Stare Pazove i Novog Sada, trebalo bi da bude završena 2021. godine. „RŽD internešenel“ trenutno rekonstruiše postojeću i gradi novu dvokolosečnu prugu za brzine 200 kilometara na čas. Na toj trasi se nalaze i dva složena i velika železnička objekta – tunel „Čortanovci” i vijadukt od tri kilometra u plavnom delu Dunava. – Vijadukt gradimo na deonici gde brdovit teren prelazi u ravnicu oko Dunava, što zahteva primenu zahtevnih tehničkih rešenja, od kojih su mnoga napredna za železnički inženjering u Evropi – objašnjava u intervjuu za „Politiku” Sergej Aleksejevič Pavlov, generalni direktor „RŽD internešenel”. Da li ste zadovoljni kako napreduju radovi? Bez obzira na određene probleme, uzrokovane geološkom neusklađenošću sa projektnim\n15.12.2018 u 19:30\nRadovi do katoličkog Božića, pa tek od Srpske nove\nU Skadarskoj, na malenom delu od česme do Bulevara despota Stefana, kakofonija bušilica, bagera i drugog majstorskog alata. Tako već danima. Majstori na ovom parčencetu boemske četvrti već dugo rade, ali izgleda ne dovoljno brzo da bi sve bilo gotovo do danas, što je zvaničan rok za okončanje radova, istaknut na gradilišnoj tabli. Ono što prolaznici trenutno mogu da vide ne uverava da će ni uoči odbrojavanja poslednjih sati stare godine ovaj deo Skadarske zasijati punim sjajem pod svetlima kandelabara. Nadležni nisu bili raspoloženi da odgovore šta je uzrok kašnjenju i kada bi sređivanje moglo da se okonča, ali kako kaže Dragan Gligorijević, predsednik udruženja „Skadarlija”, dogovor je da se obnova privremeno obustavi od katoličkog Božića do Srpske nove godine. Tvrdi, ugostitelji iz


Micotakis: Pregovori sa Turskom krajem februara\nTanjug 4. februara 2021. 17:49\nATINA – Grčki i turski zvaničnici će se sastati verovatno ponovo krajem februara ili početkom marta kako bi oživeli napore za rešavanje spora oko pomorskih granica, rekao je grčki premijer Kirijakos Micotakis, prenosi grčki list Katimerini.\n„Očekujem u narednih mesec dana, negde krajem februara, početkom marta. To je dobar korak u dobrom smeru,“ rekao je Micotakis Rojtersu.\nKako se navodi u tekstu Katimerinija, prepreke ostaju, Grčka kaže da će se pozabaviti samo demarkacijom morskih zona u Egejskom i Istočnom Mediteranu, dok Turska kaže da bi trebalo rešavati sva pitanja između dve strane, ukljucujući vazdušni prostor i status nekih grčkih ostrva.\n„Turska mora biti dosledna u svom postupanju, ovo ne može biti samo mamac da bi se izbegla rasprava na Savetu EU u martu“, rekao je Micotakis.\nGrčka, koja je nedavno postigla pomorski sporazum sa Italijom i Egiptom, tvrdi da bi, ukoliko se dve strane ne dogovore, trebalo da upute spor na međunarodni sud.\nGrčka i Turska spore se oko nekoliko decenija starih pitanja, uključujući obim njihovih kontinentalnih granica, preleta u Egejskom moru i etnički podeljenom Kipru.\nOd 2002. do 2016. održano je desetak rundi razgovora kako bi pokušali da postave temelje za pune pregovore o razgranicenju pomorskih zona.\nPosle četvorogodišnje pauze, produžene sporom zbog preklapanja zahteva za energetskim resursima u Istočnom Mediteranu prošle godine, Grčka i Turska su nastavili razgovore 25. januara.\nPoslednji sastanak u Istanbulu, 61. runda, završen je nakon nekoliko sati, ali su obe strane rekle da su se dogovorile da se ponovo sastanu u Atini.


SVET ĆE EKSPLODIRATI BAŠ OVDE: Pripreme za rat protiv Rusije i "Operaciju Barbarosa 2" | WebTribune\nHome SPEKTAR SVET ĆE EKSPLODIRATI BAŠ OVDE: Pripreme za rat protiv Rusije i “Operaciju Barbarosa 2”\nPosted date: фебруар 10, 2020 In: SPEKTAR\nSAD i NATO vazali pripremaju se za rat protiv Rusije, što pokazuje i vežba „Branilac Evrope 2020“, za nemački Contra Magazin piše Marko Meier.\n„Nekoliko puta sam pisao o budućim pripremama NATO pakta za napad na Rusiju, drugoj operaciji Barbarosa, kodnom imenu za invaziju nacista na SSSR 1941.\nKodni naziv za ovu operaciju je “Branilac Evrope 2020”, ali je možemo protumačiti i kao “Napad na Rusiju 2020”. U stvari, to bi bila priprema za napad na Rusiju uporediv s nacističkom invazijom 1941. godine u kojoj je ubijeno 27 miliona sovjetskih građana, a bezbroj više ih je ranjeno, dok je uništeno sve zapadno od Urala“, piše nemački novinar, kom se nimalo ne sviđa, čak ni kao pomisao, hipotetičko uvežbavanje napada na Rusku Federaciju.\nMeđutim, nije sve besmisleno u ovim tvrdnjama. Američki generali i funkcioneri su Kalinjingrad već nekoliko puta spominjali kao moguće područje za sprovođenje operacije „pod lažnom zastavom“, koja bi se sprovela s ciljem davanja izgovora za invaziju.\nOve konvencionalne vojne vežbe nadopunjuju se s povlačenjem Sjedinjenih Država iz nekoliko sporazuma o nuklearnom oružju kako bi SAD imale punu slobodu u razvoju i korišćenju nuklearnog oružja, koje će koristiti prema svojoj „Nacionalnoj odbrambenoj strategiji“ kad god i gde god to u Vašingtonu smatraju prikladnim.\nNema ograničenja ili bilo kakvih prepreka, uključujući nameru da se pokrene prvi nuklearni napad. Jasni ciljevi su Rusija i Kina. “Osovina Tihog okeana”, koju su Amerikanci pokrenuli pre nekoliko godina, deo je ove pripreme kojom se vrši pritisak na Kinu i preti Rusiji.\nMeđutim, nove vežbe su alarmirale Moskvu, ali i Minsk, koji je juče odmah pristao na dogovor o kupovini ruske nafte i gasa i odbio je „velikodušno ponuđene američke molekule slobode“, iako po većoj ceni od ruskih energenata.\nBeloruski ministar odbrane Andrej Rakov istakao je: “Vojni kontingent NATO pakta, koji se nalazio u susedstvu Belorusije za vreme Atlantske rezolucije, povećao se 13 puta u poslednjih šest godina i s 550 narastao na više od 7.000 vojnika, a broj jedinica teške vojne opreme se povećao pet puta.\nVežbe „Branilac Evrope 2020“ biće organizovane na teritoriji deset zemalja, uključujući Poljsku i baltičke republike koje se graniče s Belorusijom, a imaće oko 37.000 vojnika, uključujući 20.000 iz Sjedinjenih Država”.\nTakođe je rekao da je “broj NATO vežbi u blizini beloruske granice i broj osoblja uključenih u te vežbe u poslednjih pet godina više nego udvostručen. „Istočni front NATO pakta je povećao i troškove za „odbranu“.\nU poslednjih pet godina vojni budžet povećao se za 30 odsto u Poljskoj, čak 2,5 puta u Litvaniji i tri puta u Letoniji. Estonija je poslušno ostvarila cilj i od 2017. izdvaja dva odsto bruto domaćeg proizvoda za „odbranu“ i kupovinu američke vojne opreme


Bojan Perić je sa tribine pratio utakmicu i mogao je da se raduje usled pobede crno-belih sa 1:2.\nNije štedeo grlo kako bi pesmom podržao igrače voljenog kluba.\nIpak, hvatao se Perić i za glavu dok je u neverici posmatrao dešavanja na terenu.\nBoki Perić je i fanovima izlazio u susret, pa se rado fotografisao.\nNeke situacije gotovo da nije mogao ni da gleda.\nZa uspomenu sa mladim "grobarima".\nNavijači Partizana su petardama izazvali i kraći prekid, pa su kapiten Miroslav Vulićević i saigrači išli da ih zamole da prestanu sa ubacivanjem pirotehnike na teren, kako bi se utakmica nastavila.\nFudbaleri Partizana su trijumfom u Bačkoj Palanci prišli vodećoj Crvenoj zvezdi na devet bodova, a da li će ta razlika ostati ili će biti promenjena, zavisi od gostovanja večitog rivala Mladosti u Lučanima (nedelja, 17).


Zvanično stupio na snagu PESCO, korak ka formiranju "evropske vojske"\nOsma runda pregovora o Siriji okončana neuspjehom\nSav višak prihoda završio je u entitetskim kasama, tako da je FBiH dobila 2 milijarde i 659 miliona KM, a RS milijardu i 348 miliona KM i distrikt Brčko 145 miliona KM, rekao je Ratko Kovačević\nnaslovnica > ekonomija 19.11.2017 Gorana Jakovljevic Banja Luka\nFoto: AA/Kemal Zorlak/Ilustracija\nBANJALUKA (AA) - Uprava za indirektno oporezivanje (UIO) Bosne i Hercegovine je za deset mjeseci ove godine prikupila rekordne prihode od indirektnih poreza koji iznose 5 milijardi i 845 miliona KM, javlja Anadolu Agency (AA).\nRatko Kovačević, načelnik Odjeljenja za komunikacije u UIO, istakao je da su ti prihodi veći za 386 miliona KM ili 7,08 odsto u odnosu na isti period prošle godine.\n"Samo u oktobru ove godine prikupili smo 619 miliona KM indirektnih poreza, što je za 25 miliona KM više u odnosu na oktobar prošle godine", rekao je Kovačević.\nPrema njegovim riječima, ovo je peti mjesec u kojem su prešli iznos od 600 miliona KM u toku jednog mjeseca.\n"Kada su očekivani prihodi u 2017. godini ono što je stavljeno kao zadatak pred UIO je činjenica da moramo prikupiti 6 milijardi i 763 miliona KM, a prema našim prognozama, prvi put ćemo preći iznos od 7 milijardi KM kada su u pitanju prihodi na godišnjem nivou", kazao je Kovačević.\nGovoreći o raspodjeli prihoda u prvih deset mjeseci, privredi je vraćeno milijardu i 55 miliona KM, za institucije BiH izdvojeno je 625 miliona KM.\n"Sav višak prihoda završio je u entitetskim kasama, tako da je FBiH dobila 2 milijarde i 659 miliona KM, a RS milijardu i 348 miliona KM i distrikt Brčko 145 miliona KM", rekao je Kovačević.\nOn je naglasio da je rast prihoda zabilježen po svim vrstama prihoda.\n"Najveći iznos koji prikupimo po osnovu prihoda su prihodi od PDV-a i to čini 70 posto prihoda koje prikupi ova Uprava. Mi smo ove godine zabilježili i rast prihoda po osnovu PDV-a koji naplaćujemo na uvoz u BiH. U deset mjeseci imali smo porast naplate PDV na PDV prijavama, koje dostavljaju naši PDV obveznici, što praktično znači da je došlo do povećanja poslovne aktivnosti u BiH", rekao je Kovačević.\nDruge po redu po visini prihoda su akcize, a tu su prvenstveno prihodi po osnovu akciza na naftu i naftne derivate i akcize na duvan i duvanske prerađevine za koje se očekuje da će u toku ove godine preći 800 miliona KM na godišnjem nivou.\n"Porasle su putarina i carine, dakle sve četiri kategorije prihoda su imale rast u ovoj godini", rekao je Kovačević.\nSergej Ćetković i Ivana Peters nastupaju 30. decembra\nObustavljena nastava na Univerzitetu u Banjaluci\nMajke pred Narodnom skupštinom izrazile nezadovoljstvo\nPosebna sjednica: Poslanici NSRS-a raspravljaju o dnevnom redu


OSM Televizija - Đurić: Tači uzalud vrbuje Srbe da prihvate "vojsku Kosova"\nDirektor Kancelarije Vlade Srbije za Kosovo i Metohiju Marko Đurić izjavio je da predsjednik samoproglašenog Kosova Hašim Tači uzalud vrbuje predstavnike Srba da u institucijama u Prištini prihvate osnivanje takozvane vojske Kosova.\nOn je istakao da nije tajna da su srpski predstavnici na Kosmetu u kontinuitetu izloženi pokušajima političke kupovine i prevođenja na stranu separatista.\n"Ipak, ne vidim kakvim bismo argumentima i političkom gimnastikom mogli biti ubeđeni da formiranje takozvane kosovske vojske prepoznaju kao svoj interes. Ne samo da bi takav čin bio u surotnosti sa Rezolucijom 1244, već bi bio i direktna pretnja bezbednosti srpskog naroda na Kosmetu", rekao je Đurić za "Večernje novosti".\nKada je riječ o ukupnoj bezbjednosnoj situaciji u srpskoj pokrajini, direktor Kancelarije za Kosovo i Metohiju upozorio je da jačaju radikalne vjerske grupe koje koriste lošu socio-ekonomsku situaciju za vrbovanje sljedbenike, te da raste politički ekstremizam koji periodično eskalira u predizborne svrhe.\n"Bezbednosnoj situaciji ne doprinosi ni to što mesecima nema dijaloga u Briselu", rekao je Đurić i konstatovao da je Priština donijela za sve štetnu odluku kada je zamrznula dijalog, koristeći slučaj "Haradinaj" kao i izgovor za to.\nOsvrćući se na prijetnje koje je Srbima na Kosovu uputio Daut Haradinaj, brat Ramuša Haradinaja, da ih neće biti ukoliko Ramuš Haradinaj bude isporučen Beogradu, Đurić je rekao da se upravo Daut Haradinaj nalazi na čelu Odbora za odbranu, bezbjednost i kontrolu bezbjednosnih službi u prištinskoj Skupštini.\n"Šta to onda govori o kredibilitetu i nameri tih snaga? Od samih pretnji opasnije je što vršilac političke funkcije može da preti etničkim čišćenjem, a da se ne suoči ni sa kakvim sankcijama. To stvara klimu u kojoj pretnja lako može da preraste u čin nasilja. Srbi na Kosmetu ne treba sasvim da ignorišu ovakve pretnje, ali treba i da znaju da država Srbija i celi srpski narod stoje iza njih", poručio je Đurić.\nTači uzalud vrbuje Srbe\nda prihvate vojsku Kosova\nJoš iz iste kategorije: « Plenković: Banke će danas odobriti 80 miliona evra kredita Agrokoru RIK: Vučić osvojio 55,08 odsto »


Cijene ulaznica za SP u Brazilu od 15 do 990 dolara - Portal 072info\nCijene ulaznica za SP u Brazilu od 15 do 990 dolara\nAutor teksta Redakcija 21. Jula 2013.\nCijene ulaznica za Svjetsko prvenstvo u Brazilu 2014. godine kretaće se od 15 do 990 dolara, saopštila je Međunarodna fudbalska federacija (FIFA).\nNajjeftinije ulaznice moći će da nabave brazilski studenti, stariji od 60 godina i korisnici socijalnog programa. Ulaznice za grupnu fazu takmičenja za strane navijače kreću se od 90 do 175 dolara u zavisnosti od mjesta na tribanama.\nCijene ulaznica za otvaranje šampionata idu od 220 do 495 dolara, a oni koji budu željeli da 13. jula uživo na Marakani gledaju finale moraće da izdvoje od 440 do 990 dolara.\n– Ove cijene su izuzetno konkurentne, postoji veliki izbor i nadam se da je FIFA imala razumijevanje kada su cijene ulaznica u pitanju – rekao je direktor marketinga FIFA Tijeri Vejl.\nUlaznice će biti puštene u prodaju 20. avgusta preko sajta FIFA.com i prodavaće se do 10. oktobra, dok će druga faza prodaje početi 8. decembra kada bude bio poznat raspored utakmica.\nSvjetsko prvenstvo u fudbalu biće održano od 12. juna do 13. jula 2014. godine u Brazilu.\nNa Doljanima se čeka sat vremena\n12. IFTAR: Turska pizza\nSAD: Policija pronašla mrtvog Zeničanina\nBijelo meso – lako probavljivo i prija svima\nKoliko treba raditi za pun rezervoar goriva u zemljama na Balkanu\nDilaver: Ubiparip je sjajan napadač, ali mi želimo uz pomoć navijača do prve domaće pobjede u sezoni\nBudistički monah tražio da se pobije s konobarom u Sarajevu\nPoslije treninga – čokoladno mlijeko


Telekom Srbija uz mlade talente Telekom Srbija uz mlade talente – Personal magazin\nTelekom Srbija uz mlade talente\nTelekom Srbija, kao kompanija koja je snažno okrenuta ka svojim korisnicima i zajednici u kojoj posluje, uručila je specijalne nagrade našim šampionima – 3G mobilne telefone, prepaid kartice i lap top računare sa besplatnim korišćenjem interneta putem 3G mreže.\nPodsećamo da je na 49. Međunarodnoj olimpijadi iz matematike u Madridu, nacionalnu ekipu Srbije činilo šest učenika, svi iz Matematičke gimnazije iz Beograda. Pored osvajača medalja, Aleksandar Vasiljković i Vladimir Nikolić nagrađeni su Pohvalama, a našu selekciju predvodili su profesori Đorđe Krstinić, Dušan Đukić i Svetlana Jakšić.\nTelekom Srbija a.d. stalno je prisutan u različitim oblastima – od kulture i sporta, preko nauke i obrazovanja, do podrške mladim talentima, sa željom da svoje aktivnosti usmeri na one pojedince i institucije koji promovišu vrednosti od nacionalnog značaja za čitavo društvo kao i za samu kompaniju.\nTelekom Srbija uz mlade talente was last modified: July 29th, 2008 by Redakcija\nSnažni MRI skener za istraživanje raka\nRusi na dnu Bajkalskog jezera


Berkovići: Šteta iznosi više stotina hiljada maraka - KORONA online\nBerkovići: Šteta iznosi više stotina hiljada maraka\nU Berkovićima, gdje je bio jedan od epicentara zemljotresa koji ovih dana pogađaju Hercegovinu, dvije porodice su iseljene zbog oštećenja njihovih domova, a do sada je prijavljeno 90 oštećenih objekata, izjavio je danas Srni načelnik opštine Nenad Abramović.\nOn je naveo da će, prema preliminarnim procjenama, šteta od zemljotresa u Berkovićima iznositi više stotina hiljada KM.\nAbramović je rekao da su uglavnom oštećeni stambeni objekti, ali i šest javnih, među kojima je zgrada centralne osnovne, srednje škole i tri područne osnovne škole, kao i biblioteke i zgrada u kojima je smješten katastar i Crveni krst.\nOn je istakao da je novi zemljotres, koji se desio juče ujutru, izazvao nova, ali i dodatna oštećenja na objektima koji su već oštećeni u prethodnim udarima.\nNačelnik Berkovića je rekao da građani još prijavljuju štetu i da su formirane dvije komisije koje će vršiti popis i procjenu štete.\nOn kaže i da je preporuka načelnika i opštinskog kriznog štaba Ministarstvu prosvete i kulture Republike Srpske da obustavi izvođenje nastave u jednoj osnovnoj i u srednjoj školi u Berkovićima od sutra do kraja ove nedjelje, dok nadležni ne utvrde stanje bezbjednosti, imajući u vidu učestala podrhtavanja tla, koja još traju.\nPrema njegovim riječima, u Berkovićima je tokom prethodna tri dana evidentirano više od 50 podrhtavanja tla.\nOn je pozvao sve nadležne u Republici Srpskoj i BiH da pomognu Berkovićima u sanaciji šteta od zemljotresa, imajući u vidu da je riječ o nerazvijenoj opštini.\nVišković posjetio Ljubinje: Sutra stižu stručnjaci


Stranke iz RS zabrinute zbog političke situacije u Federaciji BiH\nNakon sastanka predstavnika parlamentarnih političkih partija iz RS koji je danas organizovao predsjednik RS Milorad Dodik, učesnici sastanka su izrazili zabrinutost zbog političke situacije u Federaciji BiH.\nZajednički je konstatovano da je ovo primarno kriza u FBiH , a ne u Bosni i Hercegovini, i kriza Vašingtonskog, a ne Dejtonskog sporazuma.\n„Predstavnici RS ne žele da se bave i ne mogu da uređuju odnose u FBiH, ali imaju odgovornost prema svim konstitutivnim narodima u BIH.\nUčesnici sastanka zabrinuti su zbog izostanka sertifkata i dodjel mandata u Parlamentu FBiH, od strane Centralne izborne komisije BiH“, navodi se u saopštenju nakon ovog sastanka.\nPolitičari iz RS pozvali su institucije FBiH, nadležn za utvrđivanje legitimiteta izabranih organa FBiH, da pokrenute postupke za ocjenu ustavnosti i zakonitosti što prije završe, da bi se moglo pristupiti konstituisanju zajedničkih organa BiH.\nUčesnici sastanka zatražili su jedinstven nastup predstavnika RS na nivou BiH i ne podržavaju zakazivanje sjednice državnog parlamenta bez prethodnog osiguranja skupštinske većine.\nSastanku su prisustvovali predstavnici SNSD-a, SDS-a, Partije demokratskog progresa, Demokratskog narodnog saveza, Socijalističke partije, Demokratske partije , Partije ujedinjenih penzionera RS, Narodnog demokratskog saveza, Srpske radikalne stranke ali i predsjedavajući Predsjedništva BiH Nebojša Radmanović i predsjedavajući Savjeta ministara BiH Nikola Špirić.


Natalija Kostić : Južne vesti\n11:27, 21. 7. 2019.\nNišlijka Natalija Kostić nije uspela da osvoji titulu na ITF turniru u Kazahstanu, pošto je od nje bila bolja Marie Bouzkova, od ponedeljka jedna od 100 najboljih teniserki na svetu. Čehinja je pobedila sa 6:3, 6:3.\n18:34, 20. 7. 2019.\nNajbolja niška, a trenutno 250. teniserka sveta Natalija Kostić plasirala se u finale ITF turnira Nur-Sultan u Kazahstanu. Ona će sutra, 21. jula od 7 sati igrati finale protiv prvog nosioca turnira Čehinje Marie Bouzkova, koja je trenutno 104. teniserka sveta.\nTenis: Kostićeva stala u četvrtfinalu turnira u Istanbulu\n15:41, 12. 4. 2018.\nNišlijka Natalija Kostić nije uspela da se plasira u polufinale turnira u Istanbulu nagradnog fonda od 60.000 dolara pošto je izgubila od Ruskinje Olge Dorošine rezultatom 7:5, 6:3.\nTeniserka iz Niša u četvrtfinalu turnira u Istanbulu\n14:10, 11. 4. 2018.\nPobedom nad Italijankom Kristijanom Ferandom (2:0) u drugom kolu turnira nagradnog fonda od 60.000 dolara u Turskoj niška teniserka Natalija Kostić plasirala se u četvrtfinale i time napravila najveći uspeh na turnirima ovog ranga.\nNiška teniserka u glavnom žrebu turnira u Istanbulu\n13:32, 10. 4. 2018.\nPobedama u kvalifikacijama za turnir nagradnog fonda od 60.000 dolara u Istanbulu niška teniserka Natalija Kostić pokazala je da je u dobroj formi, a u prvom kolu glavnog žreba čeka je 18-godišnja igračica iz Turske, trenutno 615. teniserka na WTA listi.\nNiška teniserka izgubila od nekadašnje sedme igračice sveta\n09:46, 23. 3. 2018.\nU prvom kolu turnira nagradnog fonda od 25.000 dolara u Italiji 23-godišnja Nišlijka Natalija Kostić poražena je rezultatom 6:2, 4:6, 3:6 od iskusne Pati Šnider koja je 2005. godine bila na sedmom mestu na WTA listi.\nNatalija Kostić: Želim da “oborim” svoj dosadašnji najbolji plasman\n11:07, 12. 2. 2018.\nNa turnirima u Tunisu ove godine 23-godišnja teniserka iz Niša Natalija Kostić osvojila je jednu titulu i dva puta igrala u finalu u konkurenciji dublova, pa je od danas na 381. mestu WTA liste za dublove, što joj je najbolji plasman u karijeri. U singlu je jednom stigla do polufinala, a cilj joj je da opet bude među 400 najboljih teniserki na svetu.\nNatalija Kostić osvojila trofej u dublu\n14:36, 5. 2. 2018.\nPrvi trofej u 2018. godini niška teniserka je osvojila krajem januara u Tunisu na turniru nagradnog fonda od 15.000 dolara u paru sa Jelenom Simić iz Bosne i Hercegovine.\nNatalija Kostić u četvrtfinalu turnira u Kazahstanu\n13:47, 20. 7. 2017.\nPobedama nad Japankom i Ruskinjom u glavnom žrebu, Nišlijka Natalija Kostić napravila je veliki uspeh i plasirala se u četvrtfinale turnira u Kazahstanu čiji je nagradni fond 100.000 dolara.\nPovratak tenisu Natalije Kostić uz dva trijumfa u Tunisu\n14:40, 6. 6. 2016.\nPosle godinu i po dana neigranja tenisa zbog ciste na jetri, Nišlijka Natalija Kostić vratila se tenisu i u poslednje 2 nedelje osvojila 2 fjučers turnira u tuniskom Hamametu.\nFoto-vest: deca u Nišu učila o tenisu\n11:47, 4. 9. 2015.\n"Pozdravljanjem sa reketom" stotinak dece od 4 do 10 godina upoznalo se sa prvim koracima u tenisu, naučilo da drži reket i isprobalo osnovne udarce u "belom sportu" na promociji Teniskog kluba Kostić.\nPromocija tenisa za decu od 4 do 10 godina\n08:58, 2. 9. 2015.\nU parkovima Sveti Sava i Čair u Nišu deca od 4 do 10 godina imaće priliku da se upoznaju sa servisom, bekhendom, forhendom i drugim čarima tenisa u organizaciji TK Kostić, kao i da uče od najbolje niške teniserke Natalije Kostić.\nAntalija: Kostićeva u borbi za polufinale\n14:36, 20. 11. 2014.\nU drugom kolu turnira nagradnog fonda od 10.000 dolara u Turskoj Natalija Kostić iz Niša savladala je Bugarku Juliju Stamatovu rezultatom 2:1 (6:3, 1:6. 6:1).\nKostićeva osvojila fjučers u Iraklionu\n10:25, 17. 11. 2014.\nNajbolja niška teniserka Natalija Kostić osvojila je turnir nagradnog fonda od 10.000 dolara u Grčkoj pobedom u finalu nad Hrvaticom Tenom Lukaš rezultatom 2:0 (6:0, 6:3).\nNatalija Kostić u polufinalu fjučersa u Iraklionu\n11:49, 14. 11. 2014.\nPobedom nad Hrvaticom Martinom Bašić rezultatom 2:0 (6:3, 7:5) niška teniserka obezbedila je plasman među 4 najbolje teniserke na turniru nagradnog fonda od 10.000 dolara u Grčkoj.\nČetvrtfinale u singlu za Kostićevu\n12:23, 12. 11. 2014.\nNajbolja niška teniserka Natalija Kostić pobedila je Nataliu Cvackovu rezultatom 2:0 u drugom kolu fjučersa u Iraklionu.\nNatalija Kostić u drugom kolu u Iraklionu\n10:10, 10. 11. 2014.\nU prvom kolu petog uzastopnog fjučersa u grčkom Iraklionu teniserka iz Niša savladala je četrnaestogodišnju Grkinju Nataliu Nikolopulu rezultatom 2:0 (6:2, 6:2).\nBez polufinala za nišku teniserku\n15:43, 7. 11. 2014.\nNa fjučersu u grčkom Iraklionu Natalija Kostić izgbila je u četvrtfinalu od Valentini Gramatikopulu rezultatom 2:0 (6:3, 6:2).\nKostićeva u četvrtfinalu u Grčkoj\n14:22, 6. 11. 2014.\nTeniserka iz Niša Natalija Kostić pobedila je Anitu Husarić iz Bosne i Hercegovine rezultatom 2:0 (6:1, 6:3) u drugom kolu fjučersa u Iraklionu.\nDobar start Kostićeve na fjučersu\n13:44, 5. 11. 2014.\nU prvom kolu turnira u Iraklionu u Grčkoj niška teniserka Natalija Kostić pobedila je Keren Šlomo iz Izraela rezultatom 2:0 (7:5, 6:1).


Dan online - Svijet: Bregzit je jedna od najvećih grešaka - 2019-12-07\nSvijet BIVŠI PREDSJEDNIK EVROPSKE KOMISIJE DONALD TUSK OCIJENIO\nDonald Tusk Bregzit je jedna od najvećih grešaka Moja namera je bila da produžim čitavu raspravu u Evropi, ali i u Velikoj Britaniji. Uz ovo, možda sam se nadao da bi rezultat mogao na kraju da bude drugačiji, kazao je Tusk\nBivši predsjednik Evropske komisije Donald Tusk ocijenio je da je Bregzit jedna od najspektakularnijih grešaka u istoriji Evropske unije.\nOn je u intervjuu za britanski „Gardijan“ rekao da Bregzit za njega predstavlja najtužnije iskustvo za pet godina njegovog mandata, u burnom razdoblju obilježenom krizom evrozone u Grčkoj, ogorčenim raspravama o migraciji i dolaskom na vlast Donalda Trampa.\nGovoreći o američkoj predsjedničkoj trci 2016. godine i kampanji za Bregzit, Tusk je naveo da je novi element u politici „neviđena spremnost da se laže o gotovo svemu... da se laž tretira kao opravdano sredstvo za pobjedu“.\n– Ovo besramno ponašanje diskvalifikovalo bi političare prije samo deset godina – kazao je Tusk.\nOn smatra da je bivši britanski premijer Dejvid Kameron pogriješio kada je organizovao referendum na kome nije imao šansu da pobijedi. Tusk je takođe otkrio da je jutro nakon glasanja i dalje vjerovao da odluka može da se poništi.\n– Moja namjera je bila da produžim čitavu raspravu u Evropi, ali i u Velikoj Britaniji. Uz ovo, možda sam se, pomalo naivno, nadao da bi rezultat mogao na kraju da bude drugačiji – dodao je Tusk.\nOn je Emanuela Makrona opisao kao buduću nadu Evrope i istinskog prijatelja, ali rekao je da ima problema sa „vrlo novim idejama i mišljenjima“. Tusk se takođe usprotivio Makronovom približavanju Rusiji, rekavši da je dezorijentisan ovim novim narativom.\n– Ako nismo u stanju da Ukrajinu zaštitimo od ruske agresije, to neće biti problem samo Ukrajini, već i Evropi u cjelini. Nadao sam se da će i Emanuel Makron tu biti vrlo dosledan – naveo je Tusk.\nOn je bio kritičan i zbog Makronovog odbijanja da otvori razgovore sa Sjevernom Makedonijom i Albanijom.\nFrancusko „ne“ dovelo je lidere u regionu do očaja, uključujući premijera Sjeverne Makedonije Zorana Zaeva, koji se suočio sa nacionalistima kako bi okončao dugotrajni spor sa Grčkom oko imena, podsjeća „Gardijan“.\n– Mislim da je strateški i politički napravljena velika greška nakon toliko napora i žrtvovanja, posebno u Skoplju – rekao je Tusk.\nUporedivši sa Makronom Angelu Merkel, koja se zalaže za integraciju šest zemalja Zapadnog Balkana, on je rekao da je jedinstvena prednost njemačke kancelarke bila to što je uvijek bila spremna da razmišlja o Evropi kao cjelini.\n– Bila je spremna i da žrtvuje neki unutrašnji ili nacionalni interes da bi zaštitila Evropu kao cjelinu – rekao je nekadašnji predsjednik Evropske komisije.\nMakron mora da osjeća odgovornost prema EU kao cjelini\nOn je rekao da je migracija i dalje najveći problem sa kojim se EU suočava, kao rezultat istorijski velikog broja ljudi koji traže azil ili posao u Evropi.Smatra i da je to trenutno nerešivo pitanje.\n– Ova nova verzija migracije, njena masovnost, odlučnost ljudi koji žele da dođu u Evropu, nešto je zaista novo, ali i stalna situacija za budućnost – naveo je Tusk.


Republički inspektori su u saradnji sa inspektorima jedinica lokalne samouprave protekle sedmice obavili 2.693 kontrole poštovanja preventivnih mera zaštite od epidemije, saopšteno je iz Inspektorata RS, piše Srpskainfo.\n– Imajući u vidu da borba sa virusom korona traje već godinu dana, te da su svi privredni subjekti upoznati sa merama kojih se trebaju pridržavati, evidentno je da nedogovorni pojedinci svesno krše epidemiološke mere, zbog čega i snose posledice u skladu sa zakonom. Pozivamo poslovne subjekte da se pridržavaju preventivnih mera i ne izlažu riziku od kažnjavanja, te da imaju na umu da jedan dolazak inspektora u toku dana ne znači da su izuzeti od ponovne posete. Poslovni subjekti koji poštuju mere i organizuju svoj rad u skladu sa preporukama Instituta za javno zdravstvo RS, ne treba da brinu zbog dolaska inspektora – poručuju iz Inspektorata RS.\nZATVORENO 12 OBJEKATA Zbog kršenja mera ugostitelji kažnjeni sa 40.000 EVRA\nU poslednja 24 sata u BiH je preminulo 60 pacijenata kod kojih je potvrđeno prisustvo virusa korona, a 1.343 je novozaraženih. Testirana su 4.883 uzorka.\nZamenik predsedavajućeg Doma naroda Parlamentarne skupštine BiH Nikola Špirić rekao je da je na današnjoj sednici Zajedničkog kolegijuma oba doma parlamenta BiH dogovoreno da se formira interresorna radna grupa koja će raditi na izmenama Izbornog zakona BiH.


NovaEnergija.net » Bez pristupa portalu eUprava preko Google Chrome do 15. oktobra Bez pristupa portalu eUprava preko Google Chrome do 15. oktobra – NovaEnergija.net\nwritten by Jelena Jovičić September 5, 2015\nKoristite samo Google Chrome, a planirali ste ovog meseca da zamenite svoju staru vozačku novom putem portala eUprava? Do polovine oktobra to nećete moći, jedino ako ne instalirate neki drugi pretraživač.\nOd 1. septembra do 15. oktobra 2015. godine pristup nacionalnom portalu eUprava neće biti moguć preko pretraživača Google Chrome, zbog najave kompanija Google da od septembra 2015. godine neće podržavati programski jezik Java.\nDirekcija za elektronsku upravu radi na tehničkom prilagođavanju Nacionalnog Portala eUprava novonastalim uslovima i pronalasku tehničkog rešenja.\nNakon ovih tehničkih intervencija pristup Nacionalnom Portalu eUprava biće omogućen u pretraživaču Google Chrome, ali uz neophodno instaliranje dodatne aplikacije, koja će biti dostupna svima na samom Portalu, kako bi sve usluge ponovo neometano funkcionisale.\nPodsistemi Portala eUprava koji neće funkcionisati u pretraživaču Google Chrome zbog upotrebe Java Applet-a su:\n• elektronsko potpisivanje elektronskog obrasca;\n• sistemi koji su u upotrebi kada je u pitanju izvršavanje elektronskih usluga: Produženje registracione nalepnice na ovlašćenim tehničkim pregledima i Zamena stare vozačke dozvole za novu.\nSituacija sa internet pretraživačem Internet Explorer ostaje nepromenjena, što znači da svi podsistemi i sve funkcionalnosti Portala eUprava funkcionišu normalno kada je u pitanju ovaj internet pretraživač.\nKompanija Mozzila je u vezi svog internet pretraživača Firefox izdala saopštenje da za sada ne planira ukidanje Java-e.\nBez pristupa portalu eUprava preko Google Chrome do 15. oktobra was last modified: September 3rd, 2015 by Jelena Jovičić\neupravagoogle chromeinternet explorerJavamozzilanslportalpretrazivactop\nFear The Walking Dead je najveća kablovska premijera ikada!\nStart Stop iz ugla Vuka Stankovića –...\nUspostavljena jedinstvena evidencija lica protiv kojih se...\nOnline anketa: Kako privreda vidi sistem javnih...\nKako je Island dobio novi ustav putem...\nOd polovine novembra staru zdravstvenu knjižicu zamenite...


Gol tehnologija - Sportal\n18:47 - 28.04.2019\n14:36 - 02.03.2018\nMENJA SE ŠPANSKI FUDBAL Gol tehnologija od sledeće sezone i u Primeri\nNakon što je gol tehnologija počela da se koristi u brojnim ligama širom sveta, od sezone 2018/19 počeće da se primenjuje i u španskoj Primeri.\n13:59 - 19.01.2016\nREVOLUCIJA Gol tehnologija u Ligi šampiona i na Evropskom prvenstvu\nEvropska fudbalska unija (UEFA) uvešće gol tehnologiju na Evropskom prvenstvu u Francuskoj, kao i sledeće sezone u Ligi šampiona i Ligi Evrope.\nUEFA NAJAVILA Gol-tehnologija verovatno od naredne sezone u Ligi šampiona\nEvropska fudbalska unija (UEFA) verovatno će od naredne sezone u Ligi šampiona koristiti video tehnologiju, rekao je posle sednice Izvršnog odbora u Parizu generalni sekretar te organizacije Đani Infatino.\n21:28 - 21.11.2015\nFIFA nastavlja istraživanja o video-tehnologiji\nSvetska fudbalska federacija (FIFA) objavila je da će nastaviti da finansira video-tehnologiju na gol liniji, pošto je do sada isprobala 10 sistema koji nisu ispunili zadate uslove.\n19:01 - 21.11.2015\nKonačno: Tehnologija u fudbalu od Mondijala 2014.\nViše neće biti "fantomskih golova" u fudbalu. Za početak, to se bar neće dešavati na svetskim prvenstvima, jer će FIFA uvesti tehnologiju koja će se primenjivati kod spornih situacija na gol-liniji.\n06:27 - 21.11.2015\nRadio signali iz lopte javljaće da li je prešla gol-liniju ili ne\nFIFA je saopštila da će ovog meseca početi poslednja faza ispitivanja tehnologija za utvrđivanje da li je lopta prešla gol liniju pre nego što konačna odluka o uvođenju takve tehnologije bude doneta u julu.\n06:20 - 21.11.2015\nNovu tehnologiju na gol liniji FIFA će prvo testirati u Danskoj\nSvetska fudbalska federacija (FIFA) objavila je plan testiranja tehnologije na gol liniji na zvaničnim utakmicama.\nPočela druga faza testiranja tehnologije na gol-liniji\nDruga faza testiranja tehnologije na gol-liniji počela je u engleskom gradu Sautemptonu, manje od dva meseca pre nego što bi tvorci fudbalskih pravila trebalo da odluče da li će se ona koristiti na utakmicama.


Nemačka policija presrela ultradesničare na granici sa Poljskom - Radio Sto Plus\nGrupa sa više od 50 pripadnika imala je bajonet, mačetu, palice i suzavac, navela je policija i dodala da je zaplenila to oružje i naterala ih da napuste područje grada Gubena, na istoku Nemačke, prenosi agencija Rojters.\nVeruje se da ta grupa podržava ekstremno desnu stranku Treći put, za koju se sumnja da je povezana sa neonacističkim grupama.\nStranka Treći put je pozvala članove da „preduzmu akciju“ protiv ulaska migranata iz Poljske u Nemačku.\n„Ne želimo da prepustimo region neonacistima. Želimo da damo primer da azil jeste i da će ostati ljudsko pravo“, rekli su organizatori protesta.\nNemački ministar unutrašnjih poslova Horst Zehofer rekao je danas da su vlasti na granici sa Poljskom rasporedile dodatnih 800 policajaca kako bi kontrolisali protok migranata koji u Evropsku uniju ulaze iz Belorusije.\nZehofer je prošle nedelje kazao da Nemačka nema nameru da zatvori granicu sa Poljskom, ali je kasnije naveo da će Berlin možda morati da razmotri ponovno uvodjenje kontrole.\nMnoge zemlje članice EU optužuju belorusku vlast, na čelu sa autoritarnim predsednikom Aleksadrom Lukašenkom, da podstiče migraciju u zemlje Unije, sveteći se na taj način zbog sankcija koje je Brisel uveo Minsku.\nBroj migranata koji pokušavaju da udju u EU iz Belorusije počeo je da raste nakon što je Unija uvela sankcije Lukašenkovoj vladi zbog prošlogodišnjih predsedničkih izbora u Belorusiji, koje Brisel smatra pokradenim, i obračuna sa pristalicama opozicije koji je usledio.\nLukašenko odbacuje optužbe i krivi Zapad za moguću humanitarnu katastrofu tokom predstojeće zime, kada će migranti verovatno ostati zaglavljeni na belorusko-poljskoj granici.\nBajden je upozorio da će Rusija biti pod sankcijama...\nBela kuća: U toku video sastanak Bajden-Putin, posle čega...\nDve osobe ubijene u Moskvi u korisničkom centru gradskih...


GRADOVI - Jagodina: Ubijen advokat, komora obustavlja rad - Magazin Pressek\nJagodina: Ubijen advokat, komora obustavlja rad\nBy foto: mup.gov.rs Četvrtak, 14. septembar 2017.\nMladi jagodinski advokat Nemanja Stojanović, star 25 godina, ubijen je oko tri sata, u noći između utorka i srede, ispred svoje zgrade u Ulici Braće Dirak u Jagodini. Stojanovića je ubica sačekao ispred ulaza u zgradu i u njega ispalio više hitaca.\nNemanja Stojanović bio je sin poznatog jagodinskog advokata Mikija Stojanovića, a za sada se ne zna šta je motiv ovog ubistva.\nKako je izjavio portparol Višeg javnog tužilaštva u Jagodini Nenad Necić, u Stojanovića su ispaljenja četiri hica iz pištolja oko 2:45 ujutru. Policiji je događaj prijavio stanar zgrade, koji je čuo pucnje, a pripadnici Ministarstve unutrašnjih poslova su Stojanovića pronašla na ulazu u zgradu. Policija još uvek intezivno traga za počiniocima ovog ubistva.\nU znak protesta zbog ovog strašnog zločina, advokati u Pomoravlju prekinuli su rad, zahtevajući da se što pre otkrije ubica njihovo mladog kolege. Njima će se u petak u prekidu rada pridružiti i advokati širom zemlje, jer je Advokatska komora Srbije pozvala sve svoje članove na jednodnevnu obustavu rada.\nZa „neradni” dan izabran je petak, 15. septembar, kada je i sahrana ubijenog jagodinskog advokata. U saopštenju Advokatske komore navodi se da obustavom rada žele da ukažu da su napadi na advokate, njihovo teško povređivanje i lišavanje života nedopustivi. Komora, takođe, posobno osuđuje to što veliki deo ovih zločina nije razjašnjen, niti su počinioci kažnjeni.\nZdravstveni radnici bez prava na stoprocentno plaćeno bolovanje\nKragujevac: Kuhinjskim nožem povredio brata\nKragujevac: U Audiju pronađen pištolj sa municijom\nMemorijalnom turnir „Nenad Nena Manojlović”


"Naseljavanja migranata u Lipu će dovesti do iseljavanja Srba"\nNaslovna/Društvo/“Naseljavanja migranata u Lipu će dovesti do iseljavanja Srba”\nISTOČNI DRVAR – Predsjednik Skupštine opštine Istočni Drvar Duško Agić rekao je Srni da ova opština podržava Srbe u Federaciji BiH (FBiH) u namjeri da spriječe da srpsko selo Lipa kod Bihaća postane migrantski centar, ocjenjujući da bi prebacivanje migranata na ovo područje dovelo do iseljavanja Srba, što je nekima izgleda cilj.\n“Iako smo opština u Republici Srpskoj dajemo punu podršku Srbima koji ne žele da migranti budu prebačeni iz Bihaća u srpsko selo Lipa. Time bi se srpsko stanovništvo u Federaciji ponovo moralo seliti sa svojih ognjišta, a to je izgleda nečiji cilj”, kaže Agić.\n“Izgleda da je jedini problem što smo Srbi i što pripadamo entitetu u kojem smo svedeni na statističku grešku. Federalne vlasti svakodnevno vrše torturu nad povratnicima, a mi samo želimo slobodu i da živimo na svojim vjekovnim ognjištima”, rekao je Agić.\nBiH Bihać centar Drvar FBIH migranti stanovništvo žena


Glasačka mesta u nedelju otvorena od sedam do 20 sati : Politika : POLITIKA\nposlednja izmena u 12:40\nPolitika\tGlasačka mesta u nedelju otvorena od sedam do 20 sati\nBEOGRAD – Građani će na izborima, koji će biti održani u nedelju 6. maja, biračko pravo moći da iskoriste od sedam do 20 sati i tako se izjasne o novom šefu države i novim sazivima republičkog i lokalnih parlamenata, a Vojvođani će imati i listić više pred sobom, budući da će birati i pokrajinski parlament.\nBiračka mesta, shodno Zakonu o izboru narodnih poslanika, otvaraju se u sedam sati, a moraju biti zatvorena u 20 sati, s tim što će se svim biračima koji u tom momentu budu na biralištu omogućiti glasanje. Biračka mesta moraju neprekidno biti otvorena u tom periodu, svaki birač glasa lično i to samo jedanput na overenim glasačkim listićima, a glasanje je tajno.\nKada dođe na glasanje birač najpre saopštava svoje ime i predaje obaveštenje o glasanju, a ličnom kartom ili drugom ispravom dokazuje identitet.\nBirač ne može glasati bez podnošenja dokaza o identitetu, a pošto se utvrdi njegov identitet potpisuje birački spisak i preuzima glasački listić.\nSvakom glasaču će pre glasanja specijalnim sprejom biti obeležen kažiprst desne ruke, kao znak da je već glasao, a ta oznaka na kažiprstu zadržaće se minimum 24 sata.\nBirač koji nije u mogućnosti da lično glasa na biračkom mestu, ako se radi o slepom, invlalidnom ili nepismenom licu, ima pravo da povede nekog drugog ko će umesto njega glasati.\nOnaj birač koji ne može da glasa na biračkom mestu, ako se, na primer, radi o nemoćnom licu, može najkasnije do 11 sati na dan glasanja da obavesti birački odbor da želi da glasa i tri člana tog odbora će otići kod njega i omogućiti mu da glasa.\nKako je propisano Zakonom, na biračkom mestu i na 50 metara od njega zabranjeno je isticanje simbola političkih stranaka i drugog propagandnog materijala.\nAko se na biračkom mestu naruši red birački odbor može prekinuti glasanje dok se red ne uspostavi, a razlozi i trajanje prekida glasanja unose se u zapisnik o radu biračkog odbora.\nUkoliko je glasanje prekinuto duže od jednog časa produžava se za onoliko vremena koliko je trajao prekid, a za vreme glasanja svi članovi biračkog odbora ili njihovi zamenici moraju biti na biračkom mestu.\nU prostoriji u kojoj se obavlja glasanje može biti prisutan samo onoliki broj birača koliko ima obezbeđenih mesta za tajnost glasanja, a zabranjeno je zadržavanje svih koji nemaju prava i dužnosti u vezi sa sprovođenjem izbora.\nPripadnici policije, koji su na dužnosti, mogu ući na biračko mesto samo ukoliko je na njemu narušen red i mir i to na poziv predsednika biračkog odbora.\nInače, na početku glasanja birački odbor proverava glasačku kutiju u prisustvu birača koji prvi ujutru dođe na biračko mesto.\nU glasačku kutiju ubacuje se najpre kontrolni listić, a zatim se ona u prisustvu prvog birača pečati, što se unosi u zapisnik, a po otvaranju glasačke kutije najpre se proverava da li je u njoj kontrolni lstić. Ukoliko ga nema, birački odbor se raspušta, formira se novi i na tom mestu se glasanje ponavlja.\nU nedelju će biti otvoreno ukupno 8.390 biračkih mesta, što u Srbiji, što u inostranstvu, na kojima će pravo glasa moći da iskoristi 7.026.579 građana Srbije.\nZa glasanje je, i kada su u pitanju predsednički i kada su u pitanju parlamentarni izbori, odštampano po 7.061.712 glasačkih listića, od čega je 35.133 listića odštampano kao rezerva.\nIzbori će biti sprovedeni i na teritoriji Kosova i Metohije i to na 90 biračkih mesta, a glasovi sa teritorije te pokrajine biće prebrojavani u Raškoj i Vranju.\nMeđu biračkim mestima u zemlji je i 29 koja će biti smeštena u zavodima za izvršenje krivičnih sankcija, dok će za glasanje u inostranstvu na predsedničkim i parlamentarnim izborima biti otvoreno 38 biračkih mesta u 22 zemlje, što je duplo manje u odnosu na 2008. godinu.\tTanjug\tobjavljeno: 03.05.2012.\nGlasac Svabija | 03/05/2012 20:46\nNa zapadu se glasacima ne prskaju prsti i nema prozirnih kutija.


Ispovesti dezertera Islamske države: "Ubijaju nas i muče"\nIspovesti dezertera Islamske države: “Ubijaju nas i muče”\nDesetine pripadnika Islamske države iz grada Alepa napustili su tu terorističku organizaciju i prešli u rivalske islamističke grupe, prenose mediji.\nSnimak koji je objavljen u nedelju prikazuje navodnog dezertera koji prikazuje svoju identifikacionu karticu Islamske države, dok iza njega desetine ljudi marširaju prašnjavim putem.\n“Ubijali su nas, zvali su nas nevernicima, mučili su nas, ulazili su nam u domove, sumnjali su u nas, mi smo ih podržavali, a oni su sumnjali u nas…“, navodi bivši džihadista.\nZa sada nisu poznate nacionalnosti dezertera, niti je utvrđena tačna lokacija na kojoj je snimljen video, ali se sumnja da se sve dogodilo na istoku Sirije.\nPosmatračke grupe su u periodu od januara 2014. do avgusta 2015. godine zabeležile 58 javnih napuštanja Islamske države, trećina njih je iz Sirije, a devetorica iz zapadne Evrope i Australije.\nProšle nedelje je Islamska država ubila osmoricu Holanđana, koji su pokušali da ostave oružje i vrate se u Evropu.\nMnogi strani borci koji se pridruže Islamskoj državi veoma brzo shvate gde su došli i da se stvaran život u takozvanom kalifatu veoma razlikuje od onoga što Islamska država prikazuje u propagandnim snimcima.\n12.03.2016 u 12:57 / Odgovori\nA šta si tamo tražio, sada kada vam je kraj, sada bežiš, kukala ti majka!


Počelo koncertno zagrevanje za Zlatarfest - PPmedia\nPosted on\t25 јула, 2017 2:24 pm by adminpp033\nIspred novovaroškog Doma kulture sinoć je počeo mini muzički festival „SUMMER WARMING“ i trajaće sve do srede 26.jula. Ovu manifestaciju koja je ustanovljena po prvi put u gradu podno Zlatara kao uvertira za Zlatarfest obeležiće kvalitetni muzički gosti i izvođači, a raznovrsni sadržaji odvijaće se na otvorenoj sceni iznad zgrade Doma. Na otvaranju festivala publika je imala priliku da uživa u latino zvucima kubansko srpskog benda Salsa y punto, večeras će nastupiti užički rok bend Moondensa, dok je sreda rezervisana za di-džej duet „Zap me strobe“.\nLetnji mini festival ustanovljen je sa idejom da bude dobro zagrevanje i uvertira za Zlatarfest. Direkotrka ovdašnjeg Doma kulture Mihrija Hadžić u ime organizatora kaže da su ovom muzičkom feštom želeli da daju svoj doprinos “Zlatarfestu” kako bi gosti i žitelji Nove Varoši poneli najbolje utiske sa ove turističke, privredne i kulturno-zabavne manifestacije, najveće u ovom delu Srbije. Prilikom odabira izvođača vodilo se računa da oni budu suprotnog žanra od onoga koji će publika imati priliku da čuje tokom Zlatarfesta.\n– Ovaj festiva osmišljen je kao jedno letnje zagrevanje za Zlatarfest. Očekivanja su da se sakupi što veći broj posetilaca te da se upotpuni kulturna ponuda ovog kraja. Zlatarfest je jedna velika manifestacija i mi želimo da damo svoj doprinos da on bude što bolji – naglašava direktorka Doma kulture, Mihrija Hadžić.\nTokom prve noći mini festivala gradom podno Zlatara odjekivali su zvuci latino muzike u izvođenju benda SALSA Y PUNTO. Ovaj jedinstveni internacionalni bend sastavljen je od vrhunskih izvođača sa Kube i iz našeg regiona i naišao je na topao prijem kod novovarošana.\nMihrija Hadžić direktorka Doma kulture Jovan Tomić, foto: www.ppmedia.rs\n– Ovo je prvi put da smo nastupili pred novovaroškom publiko. Zaista smo prezadovoljni kako smo prihvaćeni u ovom gradu koji izgleda prelepo – kaže Raul Pulido Sandoval, šef benda Salsa y punto koji je pobrao sinoć brojne aplauze publike.\nDo početka Zlatafesta ostalo je još svega dva dana. Direktorka TSC Zlatar Rosa Jakovljević kaže da se privode kraju poslednje pripreme za početak najveće kulturno zabavne manigestacije u zapadnom delu Srbije te da je u toku montaža velike bine na trgu Petra Bojovića.\nU vreme Zlatarfesta i hotelijeri zadovoljno trljaju ruke, prema rečima Rose Jakovljević svi aramžmani su već odavno rasprodati tako da slobodnih mesta na Zlataru nema. Zlatarfest počinje u četvrtak 27. jula i trajaće sve do nedelje 30. jula.\nОзнаке: Mihrija Hadžić, Rosa Jakovljević, vesti nova varoš, Zlatarfest


25/12/2016\tKategorije: Aktivnosti Tagovi: Roma rights\nProtest „Osvetlimo Zvezdu“ održaće se 26. decembra, sa početkom u 17.00 sati na trotoarima oko naselja Crvena Zvezda (Dušana Popovića i Višegradska). Namera nam je da baterijskim lampama osvetlimo naselje, pozovemo nadležne da hitno uključe struju i prekinu diskriminatorno postupanje prema stanovnicima naselja.\nI pored rešenja Poverenika za zaštitu ravnopravnosti da društvo za distribuciju električne energije Jugoistok postupa diskriminatorno prema domaćinstvima u naselju Crvena Zvezda, naselje je bez struje od 22. avgusta 2016. godine. Više od 80 porodica živi u nehumanim uslovima, bez osnovnih uslova za život, a deca, stari i osobe sa invaldiditetom su u posebno ugroženi ovakvim postupanjem.\nPozivamo sve savesne građane i građanke na solidarnost, da se pridruže stanovnicima naselja Crvena Zvezda tokom protesta, i pokažemo im da nisu sami. Ponesite baterijske lampe kako bi naselje ponovo dobilo svetlost makar na sat vremena u hladnoj decembarskoj noći!\nPress konferencija “Osvetlimo Zvezdu”\nZahtev za uključenje struje stanovnicima naselja Crvena Zvezda u Nišu\nMreža besplatne pravne pomoći CHRIS za Rome – aktivnosti u Nišu


EX YU vesti : Poziv na tribinu “Prava građana u Srbiji - na papiru i u stvarnosti”\nPoziv na tribinu “Prava građana u Srbiji - na papiru i u stvarnosti”\nU sklopu obeležavanja deset godina rada institucije Zaštitnika građana, Saša Janković će posetiti Pančevo kako bi učestvovao na tribini “Prava građana u Srbiji - na papiru i u stvarnosti” koju organizuju „Građanska akcija Pančevo“ i „Novi optimizam“. Tribina će biti održana 12. januara u 19 h u klubu „Cafe Coupe“ u Pančevu, Braće Jovanovića 5.\nPored zaštitnika građana na tribini će učestvovati i Nadežda Milenković, kreativna direktorka i kolumnistkinja, Teofil Pančić, kolumnista, kritičar, pisac, dok će moderator biti Nenad Živković, novinar.\nUčesnici tribine odgovaraće na pitanja građana, i govoriće o neskladu između garantovanih prava i onih sa kojima se susrećemo u svakodnevnom zivotu, kao i propustima državnih organa i institucija koji govore u prilog ovoj tezi.\n„Građanska akcija Pančevo“ je nevladina organizacija osnovana marta 2001. godine. Njene aktivnosti na promociji ljudskih prava, negovanju kulture mira i nenasilja, razvoju tolerancije prema drugom i drugačijem i različitostima, afirmaciji vrednosti građanskog društva, suočavanju sa nedavnom ratnom prošlošću i podizanju nivoa kvaliteta života građana Pančeva i okoline primetne su u lokalnoj zajednici, i prepoznatljive u NVO sektoru u čitavoj Srbiji i regionu.\nPokret „Novi optimizam" nastao je iz aktivističkog delovanja ljudi okupljenih oko zrenjaninskog „Zelenog Zvona", pozorišnog kluba i svojevrsnog nezavisnog kulturnog centra (1991-2016). Kao zvanična organizacija, Pokret deluje od 2004. na teritoriji Vojvodine, Srbije i regiona. U Proglasu izdatom u godini osnivanja istaknuto je da „Novi optimizam" okuplja umetnike, naučnike, preduzetnike, pronalazače i druge izuzetne pojedince, sa ciljem da ih kao dobar primer predstavi najširoj javnosti. Novi optimisti su ljudi koji zagovaraju pravo na različitost, javno se suprotstavljaju ksenofobiji, provincijalizmu i „ideologiji prosečnosti", podstiču kritičko mišljenje i njegovo javno ispoljavanje. „Novi optimizam“ nalazi se na adresi „Medija centra“, Terazije 3, Beograd.


Karađorđev trg 18/5, Zemun, Beograd 11080\nOsnovni proizvodi/usluge: Edukacija dece, kreativne radionice, Logoped, defektolog\nKategorije: Logopedski i Defektološki centar Beograd, Kreativne radionice Zemun, Logopedski i Defektološki centar Zemun, Kreativne radionice Beograd\nEdukativni kabinet nudi usluge:\nDefektološke procene – procena ima za cilj procenu koliko je dete ovladalo razvojnim fazama u oblasti motorike, govora, mišljenja i emocionalnog razvoja u odnosu na svoj kalendarski uzrast. Procena podrazumeva razgovor sa roditeljima, opservaciju deteta tokom slobodne igre, kao i procenu razvoja.\nDefektološkog tretmana – (individualni preventivno-korektivan rad) podrazumeva plan i program rada nakon procene; sve aktivnosti predviđene programom se prilagođavaju poštujući detetova interesovanja, veštine i sposobnosti, primenjujući pozitivnu psihologiju. Svaki tretman se planira i sprovodi tako da odgovara detetu. Tretman je zasnovan na primeni Montesori metoda rada, Marte Mea, Floortime-a, kao i Reedukacije psihomotorike (primene pokreta), svaka stimulacija je zasnovana na stimulaciji ranog razvoja kroz igru. Tretmani se mogu organizovati tako da budu: intezivni tretmani (4-5 puta nedeljno u trajanju od 45-60 minuta) ili poluintezivni (2-3 puta nedeljno u trajanju od 45-60 minuta).\nPriprema za školu – podrazumeva rad sa decom uzrasta od 5 do 8 godina koji pokazuju teškoće u pisanju, odnosno imaju problem sa finom motorikom i grafomotorikom. Priprema podrazumeva procenu fine motorike, manipulativne spretnosti, kao i grafomotoričke zrelosti, a sam principi rada je zasnovan na učenju kroz igru i aktivnosti koje su u skladu sa detetovim interesovanjima.\nPodrške u učenju – pružanje podrške u rešavanju domaćih zadataka, savladavanja školskog gradiva od I do IV razreda osnovne škole, ali i sticanja radnih navika. Intezitet rada se dogovara u zavisnosti od potreba, čas traje 90-120 minuta.\nKljučne reči: defektolog, defektoloski centar, Edukativni kabinet, Logoped, Logopedski centar\nKreativni centar "Pitajte Defektologa" #1\nKreativni centar "Pitajte Defektologa" #2\nKreativni centar "Pitajte Defektologa" #3\nKreativni centar "Pitajte Defektologa" #4\nKreativni centar "Pitajte Defektologa" #5


Мајке Сребренице путују у Шведску да протестују против Хандкеа - Нови Стандард\nMajke Srebrenice putuju u Švedsku da protestuju protiv Handkea\nPredsednica tog udruženja je rekla da će zamoliti Nobelov komitet da naredne godine Nobelovu nagradu dodeli Radovanu Karadžiću\nU Sarajevu je danas održan još jedan protest protiv dodele Nobelove nagrade austrijskom piscu Peteru Handkeu, sa kojeg su pripadnice Udruženja Majke Srebrenice, poručile da će isti protest održati 10. decembra u Švedskoj. Predsednica tog udruženja, Munira Subašić, je rekla da će zamoliti Nobelov komitet da naredne godine Nobelovu nagradu dodeli Radovanu Karadžiću, Ratku Mladiću i Slobodanu Miloševiću.\nTako će, kazala je Subašić, ispuniti želju „zločinaca, negatora genocida i onih koji su počinili genocid”. „Na kraju će se pokazati da su to svet i Evropa prećutali ili pomogli da se desi genocid nad nama jer smo muslimani. Mi nismo mogle da ćutimo jer bi to značilo da odobravamo, digle smo glas koliko god smo mogle, ali svet je nepravedan prema nama i to osećamo 24 godine”, rekla je.\nDodala je da je to poruka Balkanu da nije proradila svest, a bez toga nema pomirenja. „Ovo što radimo ne radimo zbog mene već mojih unuka zbog kojih se brinem kakvu poruku ćemo im mi ostaviti, a kakvu svet”, kazala je Subašić, pišu sarajevski mediji, a prenosi Tanjug.\nIstakla je da nemaju podršku nikoga osim kada dođe vreme glasanja, kao i da je izostala i podrška nevladinih organizacija koje se bore za ljudska prava. „A ljudska prava su propala ne samo u BiH već i u celoj Evropi”, zaključila je.\nMajke su ponovo držale transparente na kojima poručuju: „Oni koji vas mogu uveriti u apsurde mogu vas naterati da počinite zločine”, „Dodela nagrade Handkeu – dodela nagrade za zločin”, „Nagrada Handkeu je nagrada Slobodanu Miloševiću”, „Negiranje genocida je poslednja faza genocida”.\nNaslovna fotografija: Tanjug/AP\nDnevne vestiBiHmajke SrebreniceNobelova nagrada za književnostPetar HandkeprotestiSarajevoSlobodan MiloševićŠvedska


Kamatna stopa na javni dug Federacije Bosne i Hercegovine i Republike Srpske - Kao nebo i zemlja - Bife\nFBiH je zadnji trezorski zapis emitovala polovinom prošle godine (vidjeti grafikon), a njena potreba za finansiranjem budžetskih rashoda kroz zaduživanje bila je izuzetno niska, što je prouzrokovalo otkazivanje nekoliko emisija, ne samo trezorskih zapisa nego i obveznica.\nEmisija FBiH iz juna 2021. izvršena je po negativnoj kamatnoj stopi (-0.002%), što ima ekonomsku logiku s obzirom da je naknada na sredstva iznad obavezne rezerve koju banke drže kod Centralne banke BiH negativna i u junu prošle godine iznosila je -0.6%.\nDa bi smanjile trošak kojem se izlažu ako na računu kod CBBiH drže više novčanih sredstava nego što su u obavezi, pojedine banke, vjerovatno sa sjedištem u FBiH, spremne su da posude novac budžetu FBiH i da pri tome ništa ne zarade, ili čak i da izgube nešto novca.\nKada je kamatna stopa na javni dug negativna, onda banka, ili neki drugi povjerilac, plaća kamatu dužniku (u ovome slučaju to je FBiH), umjesto da bude obratno.\nNa ovu pojavu smo davno ukazali, prije više od dvije godine, a ni javnost, ni ekonomisti se nisu zapitali zašto mehanizam negativne naknade na sredstva iznad obavezne rezerve ne funkcioniše i u slučaju Republike Srpske, putem obaranja kamatne stope na njene trezorske zapise prema nuli.\nKamatna stopa na šestomjesečne trezorske zapise (u %)\nIzvor: BLSE i SASE.\nPočetkom marta ove godine RS je emitovala trezorske zapise nominalne vrijednosti od 20 milion KM a na rok od 6 mjeseci uz kamatnu stopu od 0,6%.\nIz ovakve ogromne razlike u kamatnoj stopi (0,6% u odnosu na -0,002%), a pošto se Republika Srpska mnogo intezivnije zadužuje od Federacije BiH, jedini logičan zaključak bi mogao biti da se javne finansije RS i FBiH razlikuju kao nebo i zemlja?\nAko ovako ogromna razliku u troškovima finansiranja javnog duga među entitetim kao i razlika u dinimici zaduživanja, i to na štetu Republike Srpske, nije motiv za javne stručne raspravu o stanju javnih finansija Republike Srpske onda ekonomska struka u Republici Srpskoj defakto ni ne postoji?\nOni koji vjeruju u održivost javnog duga Republike Srpske vjerovatno smatraju da se kamatna stopa iz juna 2021. (zadnja emisija trezorskih zapisa Federacije BiH) ne može porediti sa kamatnom stopom iz marta 2022. (zadnja emisija trezorskih zapisa Republike Srpske), zbog velikog vremenskog razmaka, kao i da uopšte nije bitno što Republika Srpska imao mnogo veću potrebu za zaduživanjem od Federacije BiH?\nOva vrsta “ekonomskih” optimista vjerovatno ima i informaciju da investitori iz Federacije BiH i dalje kupuju trezorske zapise i obveznice Republike Srpske?\nPrevious Previous post: Razlika u kamatnim stopama kao signal za recesiju – Nije prvoaprilska šala\nNext Next post: Rast kamatnih stopa na javni dug – Sveprisutan trend


Nema proizvođača DSLR aparata koji u poslednjih par meseci nije izbacio na tržište model u novoj klasi koja predstavlja stepenicu između niskobudžetnih i poluprofesionalnih modela, a koja cilja na kupce bez mnogo novca koji ipak žele da dobiju što više opcija, funkcionalnosti i performansi za taj novac. Olympus je svoj novi E-620 pozicionirao kao direktnog konkurenta modelima kao što su Nikon D5000 i Canon EOS 500D, trudeći se da spoji kompaktnost i pristupačnost modela E‑420 i E‑520 sa naprednim mogućnostima takođe nedavno promovisanog E‑30.\nNa kvalitetnu izradu Olympus nas je već navikao, ali ono što je pomalo neočekivano jeste činjenica da je E‑620 po svom kompaktnom gabaritu i obliku minimalističkog (ali upotrebljivog) rukohvata rađen po uzoru na E‑420, umesto na napredniji E‑520. Najveća fizička promena je rotirajući 2,7“ displej, koji sa odomaćenjem Live View prikaza dobija na značaju. Sa kompaktnim 14‑42 mm kit objektivom E‑620 je ubedljivo najmanji i najlakši aparat u klasi.\nGlavne promene se nalaze pre svega unutar aparata, gde su senzor, autofokusni sistem i (u velikoj meri) spisak opcija preuzeti sa naprednijeg E-30, a i performanse su donekle unapređene (4 umesto 3,5 fps u kontinualnom snimanju). Autofokusni sistem sa sedam umesto dosadašnje tri fokusne tačke nije osobito brz (naročito kada se uporedi sa superiornim fokusiranjem konkurenata), ali je zato veoma precizan.\nOptičko tražilo pokriva 95% vidnog polja sa uvećanjem 0,96x, što je nešto bolje nego kod prethodnika, i izuzetno je svetlo. Subjektivni utisak o širini vidnog polja je (možda zbog 4/3 formata) i dalje lošiji nego kod konkurencije.\nKorisnički interfejs aparata je veoma logičan početnicima u DSLR vodama, sa svim bitnim podešavanjima koja su nadohvat ruke, direktno dostupna preko zasebnih tastera. Samo bracketing je duboko sakriven u menijima, ali se i ta funkcija može dodeliti programabilnom Fn tasteru. Po konfigurabilnosti i bogatstvu podešavanja, kao i opcijama za postprocesiranje snimaka, E‑620 je barem ravan konkurenciji. Njegov sjajan ekranski meni, kome pristupate pritiskom na OK taster birajući zatim kursorima direktno bilo koje od podešavanja koja su na ekranu prikazana, predstavlja jedno od najpraktičnijih rešenja te vrste trenutno.\nFotografije koje smo snimili sa E-620 su oštre, dobrih geometrijskih karakteristika, pokazujući zasićen kolorit uz blagu tendenciju podeksponiranosti, ali nam se čini da senzor (iako je raspon osetljivosti proširen do 3200 ASA) nije na nivou današnjih standarda. Iako je stepen detalja pri niskim osetljivostima solidan, čak i pri 200 ASA primećuje se više šuma nego kod konkurencije, da bi se situacija sa porastom osetljivosti rapidno pogoršavala.\nZa donošenje konačnih kvalitativnih sudova donekle je i hendikep činjenica da Adobe za svoje aplikacije još nije ažurirao RAW filtere za ovaj model (hronična boljka Adobe neažurnosti za sve što ne nosi Canon ili Nikon logo), tako da je konverzija RAW snimaka zasad moguća samo Olympus softverom.


U Hemijsko – tehnološkoj školi potpisani ugovori o dualnom obrazovanju sa tri kruševačke kompanije | RTK\nU Hemijsko – tehnološkoj školi potpisani ugovori o dualnom obrazovanju sa tri kruševačke kompanije\nU organizaciji Regionalne privredne komore Kruševac, u Hemijsko – tehnološkoj školi potpisani su ugovori o dualnom obrazovanju za obrazovne profile konobar i kuvar sa predstavnicima tri kruševačke kompanije.\nUgovori su potpisani sa kompanijoma Trajal korporacija, Arabika DOO i Realtor u okviru koje posluje restoran Bagdala. Dualno obrazovanje podrazumeva sticanje praktičnih znanja, a Regionalna privredna komora je spona između poslodavaca i škola naglasila je stručni saradnik u RPK Kruševac Danijela Lazarević.\nDirektorka Hemijsko – tehnološke škole Verica Agatonović Malinović istakla je značaj učenja kroz rad rekavši da je ovo druga generacija konobara i kuvara u dualnom obrazovanju.\nArabika DOO Kruševac pruža idealne uslove za sticanje praktičnog znanja naveo je direktor ovog preduzeća Branislav Jovanović.\nUčenicima je vazno da teoriju primene u praksi.\nUgovorom je definisano da 26 učenika ove školske godine, 13 knobara i 13 kuvara, nastavu obavalju po planu i programu dualnog obrazovanja.\nPrethodno : Povodom Dana srpskog jedinstva, slobode i nacionalne zastave – na više mesta u gradu položeni venci\nSledeće : Napredak protiv TSC oslabljen neigranjem više igrača


Dodik: Neophodno da se svi suoče sa istinom i konačno okrenemo budućnosti\nPredsednik Republike Srpske Milorad Dodik izjavio je večeras da je neophodno da se svi u BiH i regionu suoče sa istinom iz proteklog rata i konačno okrenu ka budućnosti.\n„Danas sa ovog mesta želim da poručim svima u BiH i regionu da se u ime mira i budućnosti naše dece i unuka, svi moramo suočiti sa istinom iz proteklog rata i konačno okrenemo ka budućnosti. Ako zajedno razobličimo zlo i nazovemo ga pravim imenom, imamo šansu da nam se prošlost ne ponovi“, rekao je Dodik u Donjoj Gradini povodom 75. godišnjice početka genocida nad Srbima, Jevrejima i Romima u ustaškom logoru Jasenovac u Drugom svetskom ratu. Kako je naveo, mnoge srpske žrtve i potomci iz poslednjeg rata nisu dobile smiraj, jer se mnogi zločinci slobodno šetaju, a neki obavljaju i najviše državne funkcije.\nOdustvo istine onemogućilo je sud i pravdu, a nedostatak suda i pravde sprečilo je pomirenje, dodao je Dodik.\nOn je kazao da je potrebno jasno reći ko su zločinci, a ko žrtve, jer samo kad se „suočimo sa istinom možemo doći do pomirenja i gradjenja plemenite budućnosti“.\nDodik je rekao da je RS stvorena kao institucionalna zaštita naroda nad kojim je u Drugom svetskom ratu počinjen genocid.\n„Onima danas besnima i slepima od fašizma možemo reći neka pogledaju jamu u koju su nas bezdušno bacali i vide nas koji ovde stojimo i da im kažemo niste nas pobili u ratu, nećete nas pobediti ni u miru, dolazak na ovo stratište prepun je emocije bola tuge i stida što se ni nakon 75 godina nismo odužili žrtvama ustaškog genocida“, rekao je Dodik.\nOn je kazao da su žrtve ustaškog genocida u Jasenovcu proglašavane žrtvama fašizma bez vere i nacije i da je to bila podvala, tako se desilo da bi u bivšoj Jugoslaviji istina postala najveća žrtva. Dodik je istakao da se ne smeju dozvoliti nove manipulacije i zastrašivanja.\n„Ovde smo danas da naučimo novu lekciju o genocidu i da prestanemo da je zaboravljamo. Ovde smo da damo mir dušama i smirimo duhove prošlosti. Ovde nećemo spuštati zastave na pola koplja, ovde smo da dignemo zastave mira, da dignemo srpske zastave života, da poručimo da smo ovde, da nisu pobili sve naše ljude, i da nisu ubili ljude u nama“, rekao je Dodik.\nOn je pitao i da li savremeni svet koji se ponosi antifašizmom sme da ignoriše istorijske činjenice, dok ih u Hrvatskoj danas prekrajaju. Dodik je medjutim kazao da veruje da Hrvatska danas nije fašistička NDH.\n„Mi verujemo u to i gradimo politiku saradnje i poručujemo slavite vaše pobede, samo nemojte slaviti naše tragedije“, rekao je Dodik.


PREDSTAVLJENE AKTIVNOSTI MUP-A I DIK-A NA PLANU SPROVOĐENJA IZBORNOG ZAKONODAVSTVA\nPredstavnici Radne grupe za izborno zakonodavstvo MUP-a i predstavnici Državne izborne komisije, prezentovali su aktivnosti koje dvije institucije preduzimaju na planu sprovođenja izbornog zakonodavstva.\nU ime Državne izborne komisije medijima se obratio predsjednik Budimir Šaranović, a u ime Ministarstva sekretar MUP-a i predsjednik Radne grupe, Dragan Pejanović.\nSekretar Pejanović je rekao da Ministarstvo vrlo odgovorno i posvećeno radi na realizaciji obaveza iz izbornih zakona, kao i na novom sistemu za elektronsku indetifikaciju birača.\nŠto se tiče lokalnih izbora u Tivtu, sekretar je saopštio da je Ministarstvo unutrašnjih poslova spremno i pozvao birače da svakog radnog dana da u vremenu od 10 do 16 časova dođu i provjere svoje podatke u biračkom spisku.\nKonferencija je bila prilika da se apeluje na oko deset hiljada birača da strare lične karte zamijene novim, biometrijskim dokumentom.\nPredsjednik Dražavne izborne komisije DIK, Budimir Šaranović, rekao je da je ta institucija donijela sedam podzakonskih akata radi sprovođenja izbornih zakona, nakon što je MUP donio upustvo o upotrebi elektronske identifikacije.\nPrema njegovim riječima, DIK je prihvatio projekat tehničke i konsultantske pomoći Misije OEBS-a u Crnoj Gori.\nOn je naveo da je za lokalne izbore OIK donijela izborni kalendar i objavila ga na sajtu Opštine Tivat.\nIzvor: Vebsajt Ministarstvo unutrašnjih poslova i javne uprave, 11.03.2016.


Leskovac – Miloš Cvetanović imenovan za vd načelnika Gradske uprave – Info Centar Juga\nLeskovac – Na sednici Gradskog veća usvojena je odluka o imenovanju Miloša Cvetanovića za vršioca dužnosti načelnika objedinjene Gradske uprave grada Leskovca.\nMiloš Cvetanović, diplomirani pravnik po profesiji , je razrešen funkcije načelnika Gradske uprave za imovinu i imovinsko pravne poslove koju je obavljao od 4. decembra 2014. godine i odlukom Gradskog veća postavljen na mesto vd načelnika do postavljenja načelnika Gradske uprave grada Leskovca.\nOdlukom Gradskog veća usvojen je izveštaj komisije za rešavanje u upravnom postupku u drugom stepenu za rešavanje sukoba nadležnosti sa prve sednice održane 22.februara ove godine. Usvojen je predlog odluke kojom je grad Leskovac saglasan da učestvuje sa pola miliona dinara u sufinansiranju projekta vrednosti million dinara , a reč je o manifestaciji Međunarodni susreti žena pisaca za koje će Narodna biblioteka Radoje Domanović konkurisati na konkursu kod resornog ministarstva.\nOdobren je zahtev za odobravanje novčanih sredstava u iznosu 100 hiljada dinara za izgradnju novog hemato-onkološkog odeljenja u Nišu, nacionalnom udruženju roditelja dece obolele od raka Nurdor . Reč je o novcu koji je bio opredeljen za prijem povodom Sretenja , ali nije održan odlukom lokalne samouprave a novac je opredeljen u ove svrhe.